Jangan Biar Gangguan Seks Ketika Tidur Berterusan, Ini 4 Cara Atasinya!

Umum mengetahui bahawa
seks adalah satu perbuatan normal dan harus dilakukan khususnya buat mereka yang bergelar pasangan suami isteri
.

Tanpanya, maka akan hambar dan tidak bermaknalah kehidupan seksual di kamar tidur kalian berdua.

Apa yang menariknya, anda dan pasangan bebas bersenggama dengan pelbagai cara, teknik dan variasi.

Pun begitu, ini semua haruslah dilakukan secara sedar untuk
 kalian berdua dapat merasai nikmat projek asmara yang dijalankan secara bersama itu
.

Kenapa kami kata begini? Ini kerana ada individu yang secara tidak sedar melakukan seks ketika tidur!

Definisi seks ketika tidur

Mungkin ramai yang sudah biasa dengan istilah ‘mengigau’ iaitu perbuatan bercakap, berjalan atau melakukan sesuatu ketika sedang nyenyak tidur.

Untuk pengetahuan anda, ia termasuk di dalam kategori parasomnia –
 aktiviti tidak normal yang dilakukan oleh individu ketika sedang lena tidur
.

Ada satu lagi jenis parasomnia yang lebih membimbangkan iaitu seks ketika tidur atau lebih dikenali sebagai seksomnia kerana ia akan membuat seseorang itu bertindak ganas di luar kawalan secara seksual.

Antara perkara yang akan dilakukan oleh penderita gangguan ini ketika tidur termasuklah
melancap
, melakukan penetrasi zakar ke dalam faraj bersama pasangan atau lebih membimbangkan iaitu
merogol
.

Menurut kajian yang dijalankan oleh Toronto Western Hospital di Canada terhadap 832 individu, didapati bahawa 62 orang atau 7.6% daripada jumlah itu mengalami seksomnia.

Apa punca ia berlaku agaknya?

Punca sebenar seksomnia

Sehingga kini, punca sebenar gangguan seksomnia masih belum dapat ditentukan dengan tepat dan masih menjadi sebuah misteri.

Pun begitu, mungkin terdapat beberapa petunjuk atau petanda berdasarkan penelitian terhadap kes yang pernah terjadi sebelum ini.

Berikut adalah pencetus seksomnia yang diperkatakan:

Pernah mengalami gangguan seksomnia

Mengalami
gangguan parasomnia
 yang lain

Mengalami gangguan tidur seperti obstructive sleep apnea (OSA) atau restless legs syndrome (RLS)

Tidur kurang kuantiti dan kualiti

Kecederaan pada bahagian otak

Menghidapi migrain

Penyalahgunaan dadah

Pengambilan ubat tidur

Kepenatan

Kegelisahan

Trauma

Depresi

Menurut Toronto Western Hospital di Canada lagi, golongan lelaki adalah lebih berisiko mengalami seksomnia berbanding wanita.

Sekiranya anda mengesyaki diri mengalami kondisi ini, maka segera berjumpa doktor untuk berkonsultasi dan rawatan lanjutan.

Bagaimana untuk elak seks ketika tidur?

Sesungguhnya, mencegah adalah lebih baik daripada mengubati. Oleh itu, adalah lebih baik untuk anda tahu bagaimana hendak elak seks ketika tidur berulang kembali.

Berikut adalah caranya:

#1. Merawat gangguan tidur yang dialami

Seperti mana yang kita semua sudah tahu, seksomnia didalangi oleh gangguan tidur yang lain seperti OSA dan RLS.

Dalam usaha untuk mengelak ia berlaku, adalah lebih baik untuk penderita merawat gangguan tidur terlebih dahulu.

Caranya adalah dengan berjumpa doktor dan dapatkan pandangan mereka untuk menggunakan mesin continuous positive airway pressure (CPAP).

#2. Mengambil ubatan tertentu

Selain cara yang kami nyatakan di atas, kondisi
gangguan tidur
 serta pelbagai lagi pencetus seksomnia lain mungkin boleh diubati dengan mengambil ubatan tertentu.

Antara ubatan yang mungkin akan dicadangkan oleh doktor adalah ubat penenang untuk memudahkan dan melancarkan
tidur yang lebih berkuantiti dan berkualiti
.

Pun begitu, pastikan kalian berjumpa doktor terlebih dahulu ya?

#3. Mengubah cara tidur

Hakikatnya, seksomnia bukan sahaja akan mengganggu diri anda malahan orang sekeliling juga terutamanya pasangan hidup anda.

Bayangkan, pasangan anda yang tidur sekatil dengan anda tentu sahaja akan terkeliru dan terkesan dengan gangguan yang anda alami ini.

Disebabkan itu, cara terbaik untuk merawat seksomnia adalah dengan mengubah cara tidur. Bagaimana?

Anda mungkin boleh cuba untuk
tidur berasingan dan berseorangan
 pada waktu malam.

Ini bertujuan untuk mengelakkan penderita mencederakan individu yang tidur bersamanya.

Sampai bila? Ia haruslah dirujuk kepada pakar terlebih dahulu.

#4. Kaunseling

Akhir sekali, jangan pula anda berasa segan atau takut untuk berjumpa dengan pakar psikiatri untuk merawat seksomnia.

Ketahuilah bahawa gangguan seks ketika tidur ini juga mungkin disebabkan oleh
kecelaruan emosi atau penyakit mental
 yang anda alami.

Oleh itu, jalanilah sesi kaunseling untuk mendapatkan konsultasi bersama pakar dalam usaha menyembuhkan kecelaruan yang wujud.

Dengan 4 cara ini, maka gangguan seksomnia mungkin tidak akan berulang kembali!


Terangsang Bila Pasangan Bisik Nama Anda Ketika Beraksi? Ini Sebabnya Perlu Buat Lagi!

Seks adalah satu aktiviti rutin yang wajar dilakukan dengan penuh hangat dan semangat oleh pasangan suami isteri.

Tanpanya, maka akan hambar, kelam, suram serta tidak bermaknalah kehidupan di kamar tidur buat kalian berdua.

Disebabkan itu, suami isteri perlulah bersifat
bijak dan kreatif dalam merencanakan, seterusnya melaksanakan projek asmara
 agar ia terus kekal hebat.

Antara tips seks yang boleh kami cadangkan di sini adalah dengan menyebut nama pasangan tatkala beraksi. Kenapa?

Untuk mendapatkan lebih banyak info tentang Kesihatan Seksual sila dapatkannya
di sini.

Sebut nama pasangan ketika lakukan seks?

Ketika sedang beraksi di ranjang, komunikasi juga adalah antara perkara yang sangat penting bagi memastikan apa yang dilakukan bersama pasangan itu tepat dan betul.

Disebabkan itu, ramai pasangan yang gemar menggunakan panggilan manja seperti ‘abang’, ‘sayang’ dan lain-lain dalam usaha berkomunikasi secara lisan.

Tidak kurang juga ada yang menggunakan panggilan lebih nakal atau di luar kotak hanya
kerana ingin memenuhi fantasi seksual yang selama ini diimpikan
.

Pun begitu, tahukah anda bahawa ada satu panggilan yang akan membuat anda dan pasangan lebih bernafsu?

Untuk pengetahuan anda, panggilan tersebut adalah semudah menggunakan nama sebenar kalian berdua sahaja!

Menurut Dr. Michelle Drouin yang merupakan Profesor Psikologi dari Purdue University Fort Wayne Amerika Syarikat, sebut nama pasangan ketika lakukan seks boleh buat ia lebih hangat dan hebat.

Ini kerana mengujar dan mendengar nama penuh seseorang itu dapat membuat individu terasa lebih dekat, disukai dan diperlukan.

Ambil contoh ketika kalian sedang bersosial di kelompok ramai dan tiba-tiba ada orang menyebut nama anda, sudah pasti anda akan mendengar dan menoleh bukan?

Samalah juga halnya ketika kalian berdua sedang bersenggama di ranjang kerana panggilan nama sendiri akan membuat anda dan pasangan lebih ‘turn on’!

Jangan salah sebut nama bekas kekasih pula!

Pakar Terapi Seks Cyndi Darnell menyatakan bahawa antara tips seks yang penting adalah cuba memanggil nama pasangan anda ketika berasmara dengan nama penuh mereka.

Ini akan membuat mereka berasa lebih teruja kerana ia akan memberi ilusi di mana nama pasangan anda itu kerap bermain dan berlegar di fikiran anda pada setiap masa.

Namun apa yang menjadi kegusaran adalah jika kalian tersalah sebut nama individu yang lain (bekas kekasih)!

Sementara itu, Dr. Jim Pfaus yang merupakan Profesor Psikologi dari Concordia University Amerika Syarikat menambah, adalah normal untuk anda tersalah menyebut nama orang lain tatkala berasa suka atau seronok.

Ini disebabkan oleh sifat semula jadi otak manusia yang akan membuat kalian teringat atau terimbas sesuatu termasuklah nama individu ketika anda berasa suka atau seronok – dikenali sebagai efek euphoria.

Pun begitu, adalah tidak wajar untuk nama bekas kekasih diujar dan didengar oleh pasangan lebih-lebih lagi ketika kalian berdua sedang melayari bahtera kenikmatan bersama bukan?

Antara tips seks lain yang boleh anda cuba

Baiklah, sekarang kita sudah tahu bahawa sebut nama pasangan ketika bersetubuh dengan mereka adalah salah satu daripada tips seks yang wajar diikuti.

Selain itu, ada beberapa
 petua seks yang kalian berdua boleh cuba
 seperti:

#1. Kenakan pakaian yang seksi

Siapa sahaja yang suka tengok pasangan buruk, busuk dan comot sahaja bukan? Jadi bergayalah di hadapan pasangan anda!

Sebagai petua seks dari kami, mungkin kalian boleh cuba
kenakan pakaian yang seksi seperti lingerie
atau apa-apa sahaja pakaian yang boleh buat si dia terangsang.

#2. Realisasikan fantasi seks anda

Tiada apa yang perlu dimalukan kerana setiap orang pasti mempunyai fantasi seksual mereka masing-masing.

Oleh itu, cuba cakap dan ajak pasangan anda untuk bersama merealisasikan fantasi seks anda.

#3. Lakukan variasi posisi seks

Ini adalah perkara yang sangat penting kerana kepelbagaian adalah antara perkara terpenting untuk mengelak kalian berdua bosan.

Jadi kenapa hanya perlu buat
missionary
?
Terdapat banyak lagi posisi yang menarik untuk dicuba
!

#4. Berkomunikasilah…

Akhir sekali, anda dan pasangan perlu sentiasa berkomunikasi sebelum, semasa dan selepas projek asmara berlangsung sebagai petua seks utama.

Ini sangat penting untuk membuat kalian tahu tentang apa yang disukai dan tidak disukai tentang aktiviti hangat anda dan pasangan.

Mungkin dengan berkomunikasi, kalian berdua mengujar dan mendengar nama penuh sendiri yang boleh buat kalian lebih ‘turn on’?


Nak Kulit Wajah Sentiasa Cantik? Ini Pencuci Muka Yang Terbaik Mengikut Jenis Kulit Anda!

Pemilihan pencuci muka yang bersesuaian amatlah penting mengikut jenis
kulit
 anda, tidak kira sama ada anda memiliki jenis kulit kering atau keadaan kulit yang berminyak. Pencuci muka bukan sahaja bertujuan untuk menghilangkan kekotoran dan minyak berlebihan di kawasan muka, malah ia turut bertindak sebagai pelembap kulit agar tidak terlalu kering selain tujuan lain seperti mengecilkan pori-pori muka dan menyeimbangkan tona kulit wajah. Ikuti penulisan di bawah untuk mengetahui jenis-jenis pencuci muka yang terdapat di pasaran, tips memilih pencuci muka dan kesalahan yang sering dilakukan ketika mencuci muka.

Kenal pasti jenis kulit anda terlebih dahulu sebelum memilih pencuci muka

Sebelum membuat sebarang pilihan mengenai produk pencuci muka, adalah amat penting untuk anda mengetahui jenis kulit muka anda terlebih dahulu agar produk yang dipilih adalah bersesuaian dengan keadaan kulit wajah anda. Secara umumnya, terdapat lima jenis kulit muka:

Normal:
 Seimbang daripada aspek kelembapan kulit, minyak dan ketahanan.

Berminyak:
 Kulit kelihatan berminyak dan berkilat selepas beberapa jam dicuci. Pilih pencuci muka dengan pH rendah (
acidic
) untuk memudahkan proses penyingkiran minyak.

Kering:
 Liang roma pada kulit sukar dilihat selepas beberapa jam muka dicuci. Elakkan pencuci muka yang mengandungi kandungan alkohol dan minyak kerana ia akan menyebabkan kekeringan pada kulit muka.

Sensitif:
Kulit akan sering berasa gatal ataupun tegang selain mudah mengalami reaksi alahan apabila terkena bahan kimia tertentu. Elakkan pencuci muka yang mengandungi pewangi (
fragrance
), minyak atau bahan kimia yang boleh merengsakan kulit.

Kombinasi:
 Sebahagian kulit wajah akan berminyak, kebiasaannya pada bahagian zon-T. Sementara bahagian lain adalah kering atau sensitif. Pilih pencuci muka yang lembut pada kulit dan bilas dengan air suam.

Jenis pencuci muka yang biasa terdapat di pasaran

Terdapat pelbagai pilihan pencuci muka dengan manfaat yang tersendiri di pasaran. Jika anda berasa keliru mengenai pemilihan pencuci muka yang sesuai, kenal pasti jenis kulit anda terlebih dahulu seperti panduan di atas, dan pilih jenis pencuci muka yang sama dengan kehendak kulit anda. Baca label terlebih dahulu sebelum membuat sebarang pembelian. Berikut merupakan antara jenis pencuci muka yang terdapat di pasaran.

Pencuci muka gel

Pencuci muka ini berwarna jernih dan mempunyai konsistensi seperti gel. Dicipta untuk pembersihan yang mendalam, ia berkesan membersihkan liang roma yang tersumbat, mengeluarkan minyak berlebihan dan membunuh bakteria penyebab jerawat disebabkan kandungannya yang bersifat antiseptik dan pengelupasan. Ia sesuai dengan jenis kulit berminyak dan kombinasi kulit berminyak dan kering.

Pencuci muka krim

Pencuci muka krim biasanya mempunyai konsistensi yang bersifat tebal, berkrim dan mengandungi bahan pelembap. Ia membersihkan kulit anda secara perlahan-lahan tanpa menyingkirkan minyak semula jadi pada muka. Pembersih krim juga boleh didapati dalam bentuk “susu” atau “losyen”. Pencuci muka jenis krim ini amat sesuai dengan jenis kulit kering dan sensitif.

Pencuci muka berbuih

Pencuci muka berbuih adalah jenis pembersih muka ringan dalam bentuk krim atau gel yang bertukar menjadi berbuih. Pembersih jenis ini menyingkirkan minyak berlebihan sepertimana fungsi pembersih muka jenis gel. Ia amat bersesuaian dengan jenis kulit berminyak dan kombinasi antara kulit berminyak dan kulit kering.

Pencuci muka minyak

Membasuh kulit anda dengan minyak mungkin kedengaran sedikit aneh atau pelik, terutamanya jika anda mempunyai kulit berminyak. Tetapi pembersih muka minyak ini adalah cara yang agak lembut untuk menyingkirkan bendasing penyumbat liang roma termasuklah
solekan
 kalis air dan semuanya tanpa mengeringkan kulit anda. Pencuci muka minyak ini sesuai dengan kebanyakan jenis kulit manusia.

Pencuci muka tanah liat

Dikenali dengan kuasa penyerapan yang dimilikinya, pembersih tanah liat ini berfungsi membersihkan kulit anda dengan mengeluarkan minyak dan toksin yang berlebihan daripada liang roma anda. Pencuci jenis ini amat sesuai dengan keadaan kulit berminyak dan kombinasi antara kulit berminyak dan kulit kering.

Pencuci muka micellar

Berasal dari Perancis, micellar bererti molekul minyak kecil yang tergantung dalam air. Pencuci muka micellar berfungsi menarik minyak, kotoran dan solekan. Ia lebih digunakan sebagai medium untuk menanggalkan solekan di wajah dengan pantas. Apabila anda menggunakan jenis pencuci muka ini, anda tidak perlu membilas wajah dengan air. Ia bertindak seperti produk 2 dalam 1 yang mencuci wajah dan membersihkannya. Jenis ini sesuai dengan jenis kulit kering dan sensitif.

Pencuci muka serbuk

Pencuci muka serbuk mungkin kedengaran agak asing kepada anda. Pencuci muka ini akan bertukar menjadi berkrim apabila dicampurkan dengan air. Pencuci muka jenis ini membersihkan kulit anda di samping memberikan pengelupasan yang lembut. Tidak seperti pencuci muka pengelupasan fizikal yang biasa seperti manik dan skrub, pencuci serbuk meluncur licin pada kulit anda, jadi anda boleh menggunakannya setiap hari walaupun jika anda mempunyai kulit sensitif. Ia amat sesuai dengan keadaan kulit yang berminyak dan sensitif.

Sabun buku

Sabun buku sebagai pencuci muka mempunyai kandungan pH yang mesra kulit selain bahan nutrien seperti gliserin dan minyak pati. Sabun buku amat sesuai dengan keadaan kulit yang berminyak dan kombinasi antara kulit berminyak dan kulit kering.

Kain dan span pencuci muka

Pencuci muka seperti ini bersifat lebih fizikal dan diperbuat daripada serat khas yang kebiasaannya dihasilkan daripada tumbuhan. Penggunaan kain ini tidak memerlukan penggunaan pencuci muka biasa untuk menghapuskan kekotoran secara menyeluruh selain turut bertindak menanggalkan sel-sel kulit mati. Ia bersesuaian untuk jenis kulit berminyak dan kombinasi kulit yang berminyak dan kulit yang kering.

Tip memilih pencuci muka yang sesuai dengan kulit wajah anda

Setiap rutin penjagaan kulit bermula dengan pencuci muka yang baik. Pencuci muka yang baik menghilangkan kotoran dan minyak yang berlebihan, memberikan kulit yang bersih dan jelas untuk produk penjagaan kulit yang lain berfungsi. Walau bagaimanapun, mencari pencuci muka yang sesuai boleh menjadi sangat rumit. Jangan biarkan beratus-ratus jenama dan jenis pencuci muka mengelirukan anda. Pencuci muka yang baik harus dipilih berdasarkan jenis kulit anda.

Jika anda mempunyai kulit yang normal atau berminyak

Pencuci muka berbuih adalah yang terbaik untuk anda kerana bukan sahaja boleh menghilangkan kotoran di permukaan malah dalam liang roma anda. Walau bagaimanapun, pencuci muka yang baik harus memastikan kulit anda kekal licin dan terhidrasi. Banyak pencuci berbuih membersih secara berlebihan, menyebabkan kulit anda berasa tegang dan kering. Anda harus menjauhi produk seperti itu. Rujuk kandungan pencuci muka untuk SLS / SLES dan detergen sulfat lain secara amnya. Bahan-bahan ini biasanya terlalu kuat untuk kulit wajah halus dan boleh menyebabkan minyak semula jadi daripada kulit anda tertanggal, jadi kulit wajah anda terdedah kepada kekeringan dan pengelupasan. Disebabkan itu jugalah, sabun buku tidak disarankan untuk kulit anda. Pencuci dengan bahan detergen yang kuat boleh menyebabkan kulit mengalami keradangan dan juga berjerawat. Pencuci muka yang mengandungi minyak juga merupakan kaedah yang berkesan untuk menghilangkan kekotoran dari kulit anda, terutamanya jika anda gemar menggunakan produk kosmetik kalis air. Adalah lebih baik untuk anda menggunakan minyak yang mengandungi
monounsaturated fat
 seperti minyak jojoba. Minyak yang berat seperti minyak zaitun akan berkemungkinan besar menyumbat liang-liang pori dan menyebabkan jerawat.

Jika anda mempunyai kulit kering atau sensitif

Oleh sebab keupayaan pencuci jenis berbuih membersih secara mendalam, ia biasanya turut melucutkan minyak semula jadi pada kulit kering dan sensitif. Oleh itu, pencuci berkrim atau bersusu lebih sesuai untuk kulit kering/ sensitif kerana direka khas untuk membersihkan kulit secara perlahan-lahan selain tetap mengekalkan hidrasi. Anda disarankan untuk mencari agen penghidratan dalam senarai ramuan pencuci tersebut, seperti asid hyaluronik. Sekiranya kulit anda terlalu sensitif sehingga tidak ada pencuci yang dapat melegakannya, anda boleh mencuba air micellar. Air micellar terdiri daripada micelles, molekul pembersihan minyak kecil. Micelles dapat menarik kotoran dari kulit anda tanpa mengeringkannya. Apa yang perlu anda lakukan adalah merendam beberapa bola kapas dengan air micellar dan lap muka anda sehingga bersih. Anda tidak perlu membilas dengan air selepas menggunakan micellar.

Mitos-mitos yang berkaitan pembersihan muka

Mitos 1: Anda tidak boleh mencuci wajah anda ketika mandi

Apabila anda membasuh wajah anda di bilik mandi, kabus hangat daripada pancuran mandi menggalakkan pengelupasan yang lebih mendalam. Selagi mana anda tidak menggunakan air yang bersuhu panas atau sabun yang agak kuat, pencucian wajah anda semasa mandi di bilik mandi akan lebih menjimatkan masa, menjimatkan air, dan memberi anda pembersihan yang lebih mendalam.

Mitos 2: Anda perlu mencuci wajah anda dua kali sehari

Adakah anda perlu mencuci wajah anda sebanyak dua kali dalam sehari? Ia sebenarnya bergantung kepada jenis kulit anda dan apa yang anda perlukan untuk mencuci. Sebagai contoh, untuk jenis kulit yang kering atau sensitif, anda disarankan untuk membersihkannya sekali pada waktu petang, manakala untuk kulit berminyak, mungkin memerlukan anda untuk membersihkannya sekurang-kurangnya dua kali sehari. Walau bagaimanapun, jika anda melakukan senaman atau memakai solekan yang agak berat, anda dicadangkan untuk mencuci wajah anda sebanyak dua kali iaitu selepas selesai senaman anda dan sebelum anda tidur. Pembersihan wajah sebelum tidur kebiasaannya disyorkan bukan sahaja untuk membuang solekan tetapi juga untuk mengeluarkan kotoran yang terkumpul pada bahagian kulit siang hari. Zarah-zarah kekotoran tersebut boleh menyebabkan kerosakan oksidatif dan menyumbang kepada kerosakan kolagen dan kemunculan kedutan di wajah.

Mitos 3: Pembersihan dua kali dengan menggunakan pembersih berasaskan minyak dan air adalah perlu

Apabila anda melakukan pencucian wajah dengan menggunakan produk berasaskan minyak, anda juga sangat digalakkan untuk menyusulinya dengan produk pencuci wajah berasaskan air. Tetapi, jika anda mencuci wajah anda terlebih dahulu dengan pembersih berasaskan air, anda tidak memerlukan proses kedua yang menggunakan produk berasaskan minyak supaya ia berkesan. Pembersih wajah berasaskan minyak boleh memberi manfaat untuk menghapuskan solekan atau kotoran tertentu. Walau bagaimanapun, ia perlu dibasuh dengan pembersih berasaskan air selepas itu untuk membersihkan baki kotoran yang berkemungkinaan tertinggal pada wajah. Penggunaan pembersih berasaskan air sesuai untuk semua jenis kulit.

Mitos 4: Produk anda hanya berkesan jika wajah anda terasa sedikit terbakar atau tegang selepas menggunakan

Hal ini ternyata tidak benar sama sekali. Apabila kulit berasa terbakar atau mengalami iritasi disebabkan oleh bahan-bahan produk penjagaan kulit, ia akan memberi kesan terhadap lapisan asid pelindung kulit, yang boleh menyebabkan kulit menjadi lebih sensitif dan juga berlakunya jangkitan kulit. Walau bagaimanapun, asid dan retinoid tertentu boleh menghasilkan sedikit sensasi terbakar atau tindak balas pengelupasan sehingga kulit telah diselaraskan kepadanya. Secara umumnya, gejala-gejala ini merosot apabila perolehan selular dapat disesuaikan semula oleh bahan aktif. Sekiranya anda tidak pasti sama ada tindak balas kulit anda terhadap sesuatu produk adalah normal atau tidak, hubungi ahli dermatologi sebelum ia digunakan.

Mitos 5: Mencuci muka anda dengan sabun dan air sudah mencukupi

Sabun biasa adalah digunakan bagi membersihkan perkara-perkara biasa sahaja. Sabun biasa akan menanggalkan minyak dan hidrator semula jadi dari kulit anda, yang boleh mengganggu pH kulit anda dan merosakkan lapisan kulit. Hal ini akan menyebabkan kekeringan, kerengsaan, dan kehilangan kelembapan kulit. Sebaliknya, gunakan pembersih muka yang lembut tanpa pewangi yang menawarkan pembersihan secara menyeluruh.

Mitos 6:
Scrubbing
 adalah cara terbaik untuk mendapatkan pembersihan secara mendalam

Scrubbing
 atau menggosok dengan kain lap atau sebarang alat mekanikal tidak akan menanggalkan minyak berlebihan atau solekan pada permukaan kulit.
Scrubber
 mekanikal boleh menyebabkan rekahan mikroskopik pada kulit yang dapat meningkatkan risiko reaksi alahan atau kerengsaan kulit. Lama kelamaan, kulit anda bertindak balas terhadap pengelupasan mekanikal yang agresif dengan menghasilkan lebih banyak minyak, yang boleh mengakibatkan penyumbatan liang pori. Ini sering menjadi kitaran ganas.

Mitos 7: Anda lebih cenderung mendapat jerawat jika anda tidak mencuci wajah anda setiap hari

Walaupun mengekalkan kulit yang bersih boleh membantu mencegah jerawat, terdapat faktor lain seperti genetik dan hormon yang boleh menyebabkan kemunculan jerawat. Sekiranya anda mempunyai kulit yang berminyak dan mudah terdedah kepada pembentukan jerawat, maka anda mungkin mengalami lebih banyak liang yang tersumbat dan kemunculan jerawat jika anda tidak membasuh muka anda dengan kerap. Tetapi, jika anda tidak mempunyai kulit yang berminyak atau mudah terdedah kepada kemunculan jerawat, anda mungkin tidak mendapat jerawat walaupun anda tidak mencuci wajah anda setiap hari.

Mitos 8: Anda tidak boleh menggunakan kain lap untuk mengeringkan wajah anda

Mengeringkan wajah anda dengan kain lap boleh menimbulkan masalah dalam dua situasi: Pertama, jika kain tercemar dengan bakteria, yis, dan kulat; dan kedua, jika keadaan kain yang sangat kasar yang boleh menyebabkan kerengsaan. Walau bagaimanapun, jika anda menggunakan kain yang lembut, bersih dan kering, dan mengelap wajah anda dengan lembut tanpa menggosoknya dengan kasar, ia bukanlah satu masalah.

Mitos 9: Mencuci wajah anda dengan hanya menggunakan
makeup remover
 pada waktu malam sudah mencukupi

Sekiranya anda melakukan solekan penuh pada siang hari, anda perlu menggunakan tisu pembersih solekan terlebih dahulu. Walau bagaimanapun, ia bukanlah satu-satunya kaedah dalam rutin mencuci wajah anda pada waktu malam. Tisu pembersih menanggalkan sebahagian besar bakteria, kotoran, dan minyak, tetapi juga meninggalkan baki kotoran di permukaan kulit. Ini berpotensi menyebabkan kemunculan jerawat dan kelenjar yang dijangkiti, terutama di sekitar kawasan kelopak mata dan bulu mata. Pembersihan muka yang sesuai memerlukan bilasan berasaskan air untuk membersihkannya secara sepenuhnya.

Mitos 10: Anda tidak perlu mencuci tangan sebelum mencuci muka anda

Walaupun tangan anda tidak kelihatan atau dirasakan kotor, perlu diingat bahawa anda menggunakan tangan anda secara kerap. Kebanyakan individu menggunakan tangan dengan kerap untuk menaip pada papan kekunci dan telefon, atau memandu. Bakteria atau bahan kimia pada permukaan-permukaan ini boleh menyebabkan kerengsaan atau jangkitan pada kulit dan mata, terutamanya dalam kalangan individu yang terdedah kepada
ekzema
. Jadi, jika anda ingin meminimumkan risiko seperti berikut, adalah penting untuk anda membasuh tangan anda sebelum membasuh muka.

Mitos 11: Anda tidak perlu menanggalkan solekan anda sebelum anda mencuci muka anda

Sekiranya anda tidak memakai terlalu banyak solekan sepanjang hari, sesetengah ahli dermatologi mendapati bahawa pembersih wajah boleh melakukan tugas berganda iaitu dengan menanggalkan solekan sekali gus membersihkan kotoran pada kulit. Walau bagaimanapun, anda digalakkan untuk menanggalkan solekan terlebih dahulu sebagai langkah pertama sebelum mencuci wajah anda. Solekan mempunyai pigmen, bahan pengawet, mineral, dan logam yang seringkali menyebabkan penyumbatan liang-liang anda jika ditinggalkan terlalu lama. Hal ini akan menyukarkan keberkesanan produk pencuci wajah anda untuk masuk ke dalam kulit anda dan memberi kesan yang lebih efektif.

Mencari pencuci terbaik yang sesuai untuk anda akan mengambil sedikit masa. Anda mungkin perlu mencuba beberapa pencuci wajah sebelum menemui pencuci yang sesuai dengan kulit wajah anda. Pastikan anda memberi perhatian kepada tindak balas kulit anda kepada setiap pencuci yang anda cuba untuk memastikan kesesuaiannya. Ringkasnya, pencuci yang baik haruslah membersih dengan baik sambil mengekalkan kelembapan kulit anda.


Ini Makanan yang Boleh Anda Makan semasa Hamil

Memilih makanan semasa hamil bukan semata-mata mengikut kegemaran diri anda sahaja, sebaliknya apa yang anda makan akan memberikan pengaruh yang cukup banyak kepada kesihatan bayi anda. Lantaran itu, penting untuk anda membuat pertimbangan yang teliti dan mengambil berat apa yang anda makan semasa hamil supaya anda dan bayi mendapat manfaatnya. Terdapat banyak pilihan makanan yang sedap dan bernutrisi yang boleh meningkatkan kesihatan kedua-dua anda dan bayi.

Telur

Salah satu daripada sumber terpenting nutrisi seperti vitamin, mineral, dan protein; telur merangsang pertumbuhan sel bayi anda memandangkan setiap sel diperbuat daripada protein. Tambahan pula, telur juga rendah dalam garam tepu dan kaya dalam kolin yang merangsang keseluruhan tumbesaran, melindungi otak dan mencegah kecacatan tiub neural. Selain itu, terdapat beberapa jenis telur yang mengandungi lemak omega-3 yang menyumbang kepada perkembangan otak dan penglihatan. Beri perhatian kepada jenama telur, terutama telur yang terdapat label diperkaya-DHA.

Bijirin penuh

Berbeza dengan bijirin yang diproses, bijirin penuh adalah rendah dalam karbohidrat dan kaya dalam serat, vitamin B, vitamin E, selenium, dan fitonutrien. Sebatian memainkan peranan penting dalam tumbesaran dan perlindungan sel. Dengan pengambilan yang kerap, membuktikan ia dapat mengurangkan kemungkinan mendapat penyakit kronik seperti penyakit jantung, diabetes jenis 2, obesiti, dan beberapa bentuk kanser.

Daging pejal

Daging adalah sumber baik protein, vitamin B12, zat besi, dan lain-lain. Walau bagaimanapun, adalah dinasihatkan supaya anda membeli daging yang mengandungi 95 hingga 98 peratus bebas-lemak. Daging lembu, daging kambing, ayam dan itik adalah amat disarankan oleh kebanyakan obstetrik.

Sayuran hijau gelap

Sayuran kaya dengan vitamin A, C, dan K, serta folat, adalah baik untuk kesihatan mata. Jenis sayuran ini termasuklah bayam, kubis kale, Swiss chard, dan sayuran berdaun hijau lain.

Yogurt Greek

Kalsium adalah faktor penting yang mewujudkan rangka untuk bayi anda dan juga memastikan tulang anda utuh. Yogurt diketahui merupakan sumber yang amat tinggi kalsium, terutamanya yogurt Greek. Bukan hanya kaya dengan kalsium, tetapi juga yogurt ini mengandungi sejumlah besar protein, dua kali ganda daripada yogurt biasa.


Ciri Gangguan Seksual Pedofilia

Pedofilia adalah penyakit gangguan mental yang merosakkan kehidupan ramai kanak-kanak dengan cara yang negatif. Kanak-kanak yang telah dicabul sering membawa kehidupan yang sukar dengan pelbagai komplikasi yang teruk. Jadi apa itu pedofilia? Apakah sebab-sebab yang membawa jenayah dahsyat itu? Adakah terdapat apa-apa rawatan yang disediakan untuk penyakit mental ini? Artikel di bawah akan memberi maklumat lanjut mengenai perkara ini.

Apa itu pedofilia?

Pedofilia dianggap sebagai fantasi atau kelakuan aktiviti seksual dengan kanak-kanak yang berumur 13 tahun atau lebih muda. Pedofilia selalunya lelaki dan mereka boleh mengembangkan minat pada kedua-dua jantina.

Gangguan pedofilia boleh didapati pada pesakit yang mengakui mengalami penyakit mental ini, serta pada orang yang tidak mengakui mempunyai daya tarikan seksual kepada kanak-kanak walaupun terdapat bukti objektif pedofilia. Bagi seseorang yang didiagnosis dengan gangguan pedofilia, mereka melakukan tingkah laku seksual terhadap kanak-kanak, atau melalui tekanan emosi yang ketara disebabkan oleh dorongan atau fantasi mereka. Tanpa kedua-dua ciri tersebut, seseorang mungkin mempunyai orientasi pedofilia, tetapi bukan gangguan pedofilia.

Gangguan pedofilia dianggap lebih menjejaskan populasi lelaki berbanding wanita.

Apa punca pedofilia?

Tiada sebab pedofilia yang disahkan secara saintifik. Walau bagaimanapun, terdapat beberapa bukti bahawa gangguan pedofilia berpindah daripada ahli keluarga kepada ahli keluarga, walaupun ia adalah fakta bahawa para saintis tidak mengetahu sama ada gangguan itu adalah disebabkan oleh genetik atau tingkah laku yang dipelajari.

Sebaliknya, seseorang yang mempunyai sejarah dicabul, atau penderaan seksual mengalami juga boleh menjadi pedofilia. Secara khusus, berdasarkan model pembelajaran tingkah laku, seorang kanak-kanak yang menjadi mangsa, atau menyaksikan tingkah laku seksual yang tidak sesuai boleh meniru tindakan tersebut dan kemudian diperkukuh untuk tingkah laku yang sama. Walau bagaimanapun, ini juga, masih belum dibuktikan secara saintifik .

Rawatan untuk pedofilia

Kini, kemajuan ubat, beberapa jenis ubat-ubatan, serta psikoterapi boleh digunakan untuk merawat gangguan pedofilia.

Ubat-ubatan bertujuan untuk mengurangkan nafsu seks. Walau bagaimanapun, ia bukan sebarang jenis ubat-ubatan yang boleh menyasarkan gangguan fantasi seks.

Menurut para penyelidik, rawatan tingkah laku kognitif boleh menjadi sangat berkesan dalam membantu orang yang mempunyai masalah pedofilia. Rawatan berkenaan boleh termasuk kaedah yang berbeza, misalnya, sistem pengawasan (di mana bantuan keluarga memantau tingkah laku pesakit), penyelenggaraan sepanjang hayat, latihan ketegasan (melibatkan pengurusan masa, struktur, dan latihan kemahiran sosial),
aversive conditioning
, empati kepada mangsa (prosedur melibatkan pendedahan terhadap kesan teruk fizikal dan mental yang ditanggung mangsa selepas dicabul), dan konfrontasi gangguan kognitif.

Jika anda mengesyaki bahawa anda atau seseorang yang anda sayangi mungkin mempunyai pedofilia, dapatkan bantuan dengan segera untuk mengelakkan komplikasi yang teruk.


Mak Ayah Selalu Bergaduh Di Rumah? Ini Antara 8 Punca ANAK BANTUT!

Bantut atau masalah tumbesaran tubuh badan dalam kanak-kanak merupakan satu kondisi yang boleh kekal seumur hidup jika ibu bapa tidak mengambil langkah intervensi yang bersesuaian. Ada banyak punca bantut, antaranya adalah disebabkan penyakit, masalah kesihatan atau malnutrisi.

Tetapi, apakah
maksud bantut yang sebenarnya?
 Untuk mengetahuinya, teruskan pembacaan anda.

Untuk mendapatkan lebih banyak info tentang Keibubapaan, sila dapatkannya
di sini.

Apa maksud anak bantut?

Kanak-kanak dikira bantut jika mereka tidak mencapai ketinggian yang sepatutnya pada umur tertentu. Ini merupakan salah satu tanda perkembangan fizikal mereka terganggu.

Walau bagaimanapun, bantut bukanlah masalah pada zaman kanak-kanak sahaja. Ia merupakan satu kondisi yang boleh kekal sepanjang hayat. Masalah tumbesaran tubuh badan juga berupaya mempengaruhi keupayaan fizikal dan juga kognitif seseorang.

Menurut sebuah kajian pada tahun 2015 oleh
The World Bank
, hampir 23% kanak-kanak di bawah usia 5 tahun lebih pendek daripada sepatutnya.

Malah, jika mereka tetap mempunyai berat badan dan ketinggian yang rendah dalam tahun-tahun akan datang, kanak-kanak tersebut berisiko untuk
berhadapan dengan masalah tumbesaran.

Masalah bantut perlu dipantau oleh pakar kanak-kanak. Dalam artikel kali ini, kami akan mengupas tanda atau punca kanak-kanak bantut untuk rujukan ibu bapa.

8 punca bantut dalam kalangan kanak-kanak

Ada banyak faktor yang boleh mempengaruhi tumbesaran tubuh badan, termasuklah masalah genetik, ketidakseimbangan hormon, penyakit tertentu atau masalah pencernaan.

Selalunya, punca bantut dalam kalangan kanak-kanak adalah disebabkan perkara berikut:

1. Masalah semasa penyusuan

Bayi memerlukan penjagaan yang rapi sejak dari dalam kandungan dan selepas mereka lahir ke dunia. Salah satu penyebab masalah tumbesaran dalam kalangan kanak-kanak ialah kekurangan nutrisi
kerana tidak dapat menyusu dengan cukup.

Kekurangan nutrisi ketika hamil dan pada tahun pertama bayi boleh mendatangkan kesan negatif terhadap tumbesaran dan perkembangan kanak-kanak.

Wanita yang
menghidap anemia
 atau mempunyai
masalah kurang berat badan
 lebih berisiko untuk melahirkan anak dengan masalah tumbesaran. Sama jugalah dengan wanita yang merokok atau mengabaikan anak mereka disebabkan faktor emosi.

2. Malnutrisi punca bantut dalam kalangan kanak-kanak

Malnutrisi atau kekurangan nutrien
 merupakan antara punca utama masalah tumbesaran dalam kalangan kanak-kanak di seluruh dunia.

Selalunya, kanak-kanak ini tidak mendapat diet yang sihat dan kekurangan nutrisi tertentu.

Sebagai contoh, mereka mungkin tidak mendapat zat besi, zink, vitamin D, karbohidrat, lemak, protein dan kalori yang diperlukan badan untuk menyokong proses tumbesaran.

Selain itu, kesalahan dalam mencampur susu bayi juga boleh menyebabkan masalah bantut. Namun, diet yang sihat selalunya dapat memastikan tumbesaran anak kembali normal.

3. Masalah asid refluks

Kanak-kanak yang menghidap
masalah asid refluks
 selalunya kerap loya dan akan muntah selepas makan. Perkara ini akan menyebabkan tumbesaran mereka terganggu disebabkan kekurangan nutrisi walaupun diberikan diet yang sempurna.

4. Mempunyai masalah disfungsi organ

Ada kanak-kanak yang akan kekal mempunyai berat badan yang rendah (
underweight
) disebabkan masalah organ. Jika pankreas mereka tidak dapat berfungsi dengan baik, badan tidak dapat menjalankan proses pencernaan dengan betul.

Selain itu, ada juga penyakit lain yang menjadi punca bantut dalam kalangan kanak-kanak. Antaranya ialah
penyakit Crohn
 dan
penyakit seliak.

Malah, masalah jantung dan buah pinggang dalam kalangan kanak-kanak juga boleh menyebabkan mereka alami masalah tumbesaran.

5. Hidup dalam kawasan yang kotor

Bayi mempunyai risiko yang tinggi untuk mengalami jangkitan disebabkan sistem imun mereka yang lemah. Sebab itulah, keluarga yang miskin dan hidup dalam kawasan yang kotor selalunya mempunyai anak yang mengalami masalah tumbesaran.

Malah, kanak-kanak ini juga lebih cenderung untuk
mengalami cirit-birit disebabkan jangkitan
. Persekitaran yang kotor juga boleh membuatkan anak-anak tidak berselera untuk makan.

6. Masalah hormon punca bantut

Masalah hormon boleh memberi impak terhadap ketinggian dan juga berat kanak-kanak. Selalunya, mereka yang menghidap
masalah ketidakseimbangan hormon
 mempunyai bentuk badan yang normal, namun nampak lebih muda daripada usia sebenar.

Baca juga:

Atasi Masalah Kekurangan Hormon Tiroid Dengan Amalkan 5 Suplemen & Diet Ini!

Jika Hormon Ini Kurang, Kaum Adam Bakal Dapat 5 Masalah, Termasuk Tumbuh Payudara!

7. Masalah genetik

Badan yang bersaiz kecil juga boleh berlaku disebabkan masalah genetik. Selalunya, kanak-kanak yang berbadan kecil mempunyai ibu dan bapa yang turut sama berbadan kecil.

Walau bagaimanapun, ada kanak-kanak yang mengalami masalah tumbesaran disebabkan abnormaliti pada kromosom mereka.

Sebagai contoh, mereka mungkin menghidap penyakit seperti
sindrom Turner
,
Down
, atau Rusell-Silver. Semua sindrom ini akan membuatkan penghidapnya mempunyai abnormaliti dari segi fizikal.

8. Masalah psikologikal

Orang dewasa yang mempunyai masalah panik mempunyai hormon tumbesaran di bawah paras normal. Perkara yang sama juga berlaku kepada kanak-kanak yang mempunyai masalah panik,
anxiety
 atau fobia tertentu.

Bukan itu sahaja, kanak-kanak yang dibesarkan dalam
keluarga yang tidak bahagia dan sering berbalah
 didapati mempunyai risiko yang lebih tinggi untuk mengalami masalah tumbesaran tubuh badan.

Dalam pada itu, masalah gangguan tidur seperti insomnia, disomnia, parasomnia dan
sleep apnea
 juga boleh menyumbang kepada isu ini.

Malah, jika masalah ini berlarutan, anak mungkin akan mengalami bantut kekal!

Masalah bantut boleh diatasi

Masalah tumbesaran tubuh badan boleh diatasi. Ia juga dapat dielakkan dengan intervensi tertentu daripada pakar dan juga ibu bapa sendiri.

Jika anak anda mempunyai masalah tumbesaran, jumpa doktor secepat mungkin untuk kenal pasti punca bantut. Kemudian, dapatkan rawatan bersesuaian untuk pastikan anak dapat membesar dengan sempurna.


Ini Sebab Utama Warga Emas Lebih Berisiko Dijangkiti Kayap, Jaga Orang Tua Anda!

Tahukah anda, warga emas berisiko untuk mendapat penyakit kayap?
Penyakit yang berpunca daripada virus varicella zoster ini lebih mudah menjangkiti golongan berusia berbanding orang muda. Mengapa?

Untuk mendapatkan lebih banyak info berkenaan Sihat Pada Usia Emas, anda boleh klik
di sini.

Tanda-tanda sekiranya anda telah dijangkiti penyakit kayap!

Kayap adalah sejenis penyakit akibat daripada jangkitan virus iaitu virus varicella zoster.

Virus varicella zoster yang menjadi
punca kayap
 ini
adalah virus penyebab yang sama bagi penyakit cacar air atau
chickenpox.

Tanda atau simptom kayap boleh berlaku pada satu bahagian tubuh badan anda sahaja.

Antara simptom-simptom berlakunya kayap ialah:

Rasa sakit, terbakar, kebas atau kesemutan pada bahagian badan yang terjejas

Lebih berasa sensitif ketika disentuh

Timbul
ruam merah pada bahagian tubuh
beberapa hari setelah mengalami kesakitan

Berlakunya kelepuhan yang terbuka dan mengandungi cecair

Mengalami kegatalan

Sesetengah individu juga mungkin akan mengalami perkara-perkara seperti berikut:

Mengalami demam

Mengalami
 sakit kepala

Lebih sensitif terhadap cahaya

Mengalami keletihan

Punca berlakunya penyakit kayap yang patut anda tahu

Seperti yang telah dimaklumkan sebelum ini, kayap ini berpunca daripada serangan virus varicella zoster.

Bagi individu yang pernah mendapat
chickenpox
 atau cacar air
, mereka juga mungkin akan mengalami kayap.

Setelah anda sembuh daripada
chickenpox
, virus yang sama tersebut akan memasuki sistem saraf tubuh dan kekal tidak aktif di sana selama bertahun-tahun.

Secara perlahan-lahan seiring peningkatan umur anda, virus tersebut akan kembali aktif dan memasuki laluan saraf ke bahagian kulit lalu menyebabkan kayap.

Punca kepada berlakunya kayap ini tidak begitu jelas. Namun ia mungkin disebabkan oleh sistem imun tubuh yang semakin lemah sewaktu usia anda semakin meningkat.

Oleh sebab itu, kayap
lebih kerap dan biasa berlaku dalam kalangan warga emas dan juga mereka yang mempunyai sistem imun yang rendah.

Faktor risiko bagi penyakit kayap

Bagi mereka yang pernah mengalami
chickenpox
, mereka juga berpotensi untuk mengalami kayap.
Namun, ia bukanlah satu kemestian.

Selain itu, terdapat juga beberapa faktor risiko lain yang menyebabkan seseorang itu berisiko tinggi untuk mendapat kayap iaitu:

Berusia lebih daripada 50 tahun.
 Tidak dinafikan, penyakit ni sebenarnya lebih kerap berlaku dalam kalangan warga emas yang berusia 50 tahun dan ke atas. Semakin meningkat usia seseorang, maka semakin tinggilah risikonya untuk mendapat kayap

Mempunyai sesetengah penyakit.
 Terdapat beberapa
penyakit yang boleh melemahkan sistem imun badan seperti HIV/AIDS
 dan juga kanser

Menjalani siri rawatan kanser.
 Siri rawatan kanser seperti radiasi dan juga kemoterapi boleh merendahkan rintangan penyakit dan memicu pertumbuhan kayap

Penggunaan ubat-ubatan tertentu.
 Sesetengah ubat-ubatan juga boleh memicu penyakit ini

Baca juga:

Apakah komplikasi yang boleh berlaku akibat daripada kayap?

Kayap juga boleh menyebabkan beberapa komplikasi terhadap kesihatan tubuh anda. Ini termasuklah:

Neuralgia postherpetic.
 Bagi sesetengah individu, mereka mungkin akan terus mengalami kesakitan walaupun kelepuhan kayap tersebut telah hilang. Keadaan ini disebut sebagai neuralgia postherpetic. Ia berlaku apabila serat saraf yang telah rosak menghantar mesej yang mengelirukan dan melampau berkenaan kesakitan kulit kepada
otak anda

Kehilangan penglihatan.
 Kayap yang berlaku pada atau sekitar bahagian mata boleh menyebabkan jangkitan mata yang amat menyakitkan
sehingga boleh menyebabkan kehilangan penglihatan.

Masalah neurologi.
 Kayap juga boleh menyebabkan keradangan pada otak, paralisis muka atau masalah pendengaran bergantung kepada saraf yang terjejas akibat kayap tersebut

Jangkitan kulit.
Sekiranya kelepuhan kayap tersebut tidak dirawat dengan baik, ia mungkin boleh menyebabkan
jangkitan kulit
 yang disebabkan oleh bakteria

Lakukan langkah pencegahan penyakit kayap

Anda boleh berjumpa doktor dan mendapatkan suntikan vaksin bagi mencegah penyakit ini.

Antara kesan sampingan suntikan vaksin ini ialah kemungkinan berlakunya kemerahan, kesakitan, pembengkakan dan juga kegatalan pada bahagian yang disuntik.

Perlu juga diingat bahawa suntikan vaksin kayap ini hanyalah bertujuan untuk mencegah penyakit tersebut daripada berlaku. Ia tidak bertujuan untuk digunakan bagi merawat mereka yang sedang mengalami kayap.

Kesimpulan

Walaupun penyakit ini tidak membahayakan nyawa penghidapnya, namun kewujudannya amatlah menyakitkan.

Suntikan vaksin
 boleh mengurangkan risiko untuk mendapat penyakit kayap.

Manakala, rawatan awal boleh membantu memendekkan tempoh jangkitan kayap dan mengurangkan risiko berlakunya komplikasi kesihatan yang lain.


Lemah Syahwat Lepas Rawatan Kanser Prostat? Ini 9 Tip Untuk Hangatkan Hubungan Seksual

Kebanyakan
penghidap kanser prostat mengalami masalah lemah syahwat
 ketika hendak melakukan hubungan seks.

Tidak kiralah sama ada masalah tersebut berpunca daripada proses patologi kanser itu sendiri atau kesan sampingan rawatan, tapi hakikatnya ia boleh menurunkan
kualiti hidup pesakit kanser.

Keadaan ini sering dimanifestasikan sebagai tiada keinginan untuk melakukan hubungan seks, masalah mati pucuk dan isu berkaitan dengan kesuburan.

Oleh sebab kesihatan seksual merupakan salah satu elemen penting yang boleh mempengaruhi tahap kesihatan individu, jadi masalah ini perlu diberikan perhatian.

Baca artikel ini untuk mengetahui selanjutnya berkenaan dengan isu seks dan kanser prostat.

Untuk mendapatkan lebih banyak info tentang Kanser Prostat, sila dapatkannya
di sini.

Perihal kanser prostat dan kaitannya dengan sistem reproduktif lelaki

Kanser prostat merupakan sejenis barah yang menyebabkan sel pada tisu organ prostat membahagi di luar kawalan sehingga terbentuknya tumor.

Ketumbuhan tersebut boleh membesar sehingga menghalang aliran air kencing sekiranya ia menghimpit tiub saluran keluar yang dikenali sebagai uretra.

Walaupun kebanyakan penghidap kanser prostat tidak mengalami masalah berkaitan hubungan seks, namun segelintir individu boleh mendapat masalah mati pucuk.

Keadaan ini boleh disebabkan oleh kanser itu sendiri atau kesan sampingan rawatan berkaitan seperti terapi radio, terapi hormon atau pembedahan.

Selain itu, keadaan psikologi yang tidak stabil akibat daripada diagnosis kanser juga boleh dikaitkan dengan masalah seksual.

Kebiasaannya, kita akan berasa resah dan murung selepas mendapat diagnosis atau ketika sedang menjalani rawatan kanser.

Keadaan ini boleh meningkatkan tahap stres seterusnya menurunkan keinginan seksual penghidap.

Kanser prostat turut boleh menyebabkan masalah kesihatan lain yang boleh mempengaruhi tahap keyakinan individu seperti:

Kadar penghasilan air mani yang rendah.

Kurang subur.

Masalah berkaitan dengan usus.

Kencing tak lawas.

Keadaan ini boleh mempengaruhi nafsu seseorang berserta dengan prestasi seks.

Walau bagaimanapun, anda perlu tahu, bukan semua individu mengalami masalah seks kesan daripada rawatan.

Terdapat segelintir penghidap yang tidak perlu menjalani rawatan sekiranya perkembangan kanser mereka berlaku pada kadar yang perlahan.

Dalam tempoh masa tersebut, doktor akan membuat pantauan secara berkala.

Sekiranya individu terbabit mengalami masalah seksual walaupun tidak dipreskripsikan dengan sebarang rawatan, maka puncanya adalah daripada proses patologi kanser itu sendiri.

Pembedahan prostat dan lemah syahwat, adakah keduanya berkaitan?

Kadangkala,
rawatan kanser prostat
 memerlukan pembuangan sebahagian besar atau keseluruhan organ tersebut untuk membasmi sel kanser.

Urat saraf yang mengawal kebolehan zakar untuk mengalami ereksi terletak berdekatan dengan kelenjar prostat.

Sekiranya berlaku kecederaan saraf ketika pembedahan sedang dilakukan, ia boleh menyebabkan masalah mati pucuk.

Situasi ini boleh membuatkan seseorang itu lemah syahwat untuk menjalinkan hubungan intim dengan pasangan masing-masing.

Bagi memastikan integriti saraf tersebut terpelihara, pakar bedah sering menggunakan kaedah prostatektomi (pembuangan prostat) tanpa mengganggu struktur saraf.

Namun, risiko yang bakal dialami oleh pesakit adalah bukan semua sel kanser dapat dibasmi tanpa melibatkan saraf tersebut.

Pembedahan prostat tanpa mengganggu integriti saraf tidak sesuai untuk semua individu.

Bergantung kepada tahap serius kanser yang dialami, jenis pembedahan yang bakal dijalankan perlu memberikan kesan baik yang optimum kepada pesakit.

Ini bermakna, ada segelintir pesakit yang terpaksa melalui
kaedah pembedahan dengan risiko kecederaan pada saraf kemaluan
 sehingga boleh menyebabkan masalah mati pucuk.

Prosedur biopsi biasanya akan dilakukan bagi mengetahui lokasi kanser dengan lebih tepat.

Sekiranya, ia hanya berada pada sebelah bahagian prostat, maka saraf pada sebelah yang tidak mempunyai sel kanser boleh diselamatkan.

Kaedah rawatan lain seperti terapi krio, turut berkesan dalam membasmi sel kanser prostat.

Namun ia juga boleh menyebabkan kecederaan pada saraf kemaluan.

Tip mengatasi masalah lemah syahwat bagi pesakit kanser prostat

Terdapat beberapa
langkah pencegahan dan tip yang boleh diamalkan
 oleh mereka yang mengalami kesukaran untuk membangkitkan perasaan berahi semasa hubungan intim dengan pasangan.

Antaranya adalah:

Eksperimen dengan cara lain bagi merangsang keinginan untuk berhubungan intim seperti urutan syahwat. Bincang dengan pasangan anda jenis hubungan intim bukan seksual mana yang menjadi fantasi mereka.

Usah gopoh. Beri masa untuk anda merangsang diri, terutamanya jika anda lemah syahwat. Kadangkala anda memerlukan lebih banyak rangsangan fizikal dan mental berbanding individu lain untuk mengekalkan ereksi.

Guna ubat atau produk yang telah disahkan berkesan dan selamat oleh Kementerian Kesihatan Malaysia (KKM). Minta preskripsi sildenafil atau yang berkaitan dengannya daripada doktor.

Guna cincin tekanan pada dasar penis bagi mengurangkan kesan kencing tidak lawas.

Anda perlu tahu bahawa rawatan kanser prostat boleh menyebabkan penurunan pada jumlah penghasilan air mani. Kesannya anda akan kerap mengalami ejakulasi angin.

Jika anda belum berkahwin atau mempunyai pasangan, beri masa untuk membiasakan diri dengan perubahan (masalah lemah syahwat) seperti yang dinyatakan di atas.

Beri masa kepada diri anda sendiri. Boleh jadi anda sedang penat atau mengalami masalah lain yang membuatkan anda stres. Kebiasaannya, gangguan fungsi seksual akan hilang selepas stres anda berkurangan.

Bincang dengan pasangan anda sekiranya ada masalah lain seperti lemah syahwat dan sebagainya.

Amalkan gaya hidup sihat seperti
makanan seimbang dan senaman secara berkala.

Konklusi

Jika anda mengalami masalah lemah syahwat selepas menjalani rawatan kanser prostat, anda perlu berbincang dengan doktor bagi mengenal pasti puncanya.

Berdasarkan kepada maklumat tersebut, barulah anda akan lebih jelas berkenaan dengan apa yang anda perlu lakukan.

Setiap individu mempunyai pendekatan yang berbeza apabila ia berkaitan dengan rangsangan syahwat terutamanya jika ia terkesan akibat daripada
rawatan kanser.


Tips ‘Terbang’ Bersama Kanak-kanak

Ingin bercuti ke destinasi jauh yang memerlukan anda menaiki kapal terbang? Namun, masalahnya, bolehkah anak kecil anda berkelakuan baik di dalam penerbangan nanti? Bagaimana jika mereka meragam dan mengganggu penumpang lain? Jangan bimbang kerana dengan perancangan yang betul, impian anda untuk bercuti menaiki kapal terbang bersama anak-anak akan berjalan lancar.

Sebelum bercuti, berikan gambaran kepada anak anda tentang percutian yang bakal mereka lalui. Maklumkan kepada anak-anak anda mengenai gambaran sebelum menaiki kapal terbang, seperti prosedur yang perlu dilakukan dan tempoh perjalanan.

Semasa mengemas bagasi untuk percutian, asingkan barang anak anda seperti mainan untuk dibawa bersama di atas penerbangan. Cara ini dapat mengalih perhatian mereka untuk tidak meragam dan bermain dengan barang kesayangan mereka semasa di dalam kapal terbang.

Selain barang mainan bayi, letakkan juga lampin pakai buang (jika anak anda belum bercerai lampin) dan tisu basah bayi secukupnya di dalam beg yang akan anda bawa naik dalam penerbangan.

Letakkan tiket dan pasport anda sekeluarga di dalam beg tangan anda.

Pastikan anda turut membawa beberapa helai baju anak di dalam beg tersebut sebagai persediaan jika anak anda muntah kerana mabuk kapal terbang.

Sementara menunggu penerbangan, bawa anak anda berjalan-jalan di sekeliling lapangan terbang. Gunakan masa tersebut untuk anak berjalan kerana di dalam kapal terbang nanti mereka perlu duduk sahaja.

Pastikan anak anda sudah pergi ke tandas/ ditukarkan lampin sebelum berlepas.

Bawa snek yang mencukupi untuk setiap anak-anak bagi mengelakkan mereka bertelagah kerana berebut makanan. Snek ini boleh diletakkan dalam beg mereka masing-masing.

Bawa pelekat kartun untuk anak anda. Mengapa? Sepanjang perjalanan pasti anak anda akan berasa bosan. Jadi, berikan aktiviti untuk dia lakukan. Salah satunya adalah dengan memberikan pelekat untuk dilekatkan pada botol air mineral.

Kanak-kanak yang pertama kali menaiki kapal terbang pasti akan teruja. Jadi, teruskan keterujaan si kecil dengan memberikannya ruang melihat pemandangan di tingkap. Bersedialah untuk menjawab soalan-soalan yang tidak dijangka daripada si kecil!

Bawa bantal kecil semasa dalam penerbangan. Anak kecil mungkin memerlukan bantal untuknya mengalas tempat duduk bagi melihat pemandangan di tepi tingkap. Sementara anak yang lebih besar mungkin memerlukan bantal tersebut untuk tidur dengan selesa di dalam penerbangan.

Biarkan penumpang lain turun dahulu. Pastikan tempat duduk anda dan anak-anak anda kosong serta tiada barang tertinggal.


Nak Luka Bedah Cepat Sembuh? Ini 7 Makanan Berpantang Czer Untuk Ibu!

Bagi wanita yang menjalani pembedahan Caesarean atau czer, sudah tentu perlu menjaga aspek pemakanan. Tetapi adakah anda tahu makanan pantang czer yang boleh diamalkan?

Untuk mendapatkan lebih banyak info tentang Kehamilan, sila dapatkannya
di sini.

Risiko pembedahan caesarean

Kebanyakan wanita hamil akan
bersalin normal
. Namun mereka yang mengalami kehamilan berisiko tinggi atau berlaku komplikasi sewaktu proses kelahiran, pembedahan czer kebiasaannya disyorkan doktor.

Antara sebab pembedahan czer menjadi prosedur pilihan adalah seperti berikut:

Kehamilan songsang
 (kaki bayi keluar dahulu) atau masalah posisi lain seperti keluar bahu dahulu

Ukur lilit pinggul ibu terlalu kecil untuk membuka ruang laluan kepada kepala bayi semasa proses kelahiran

Bayi mengalami masalah tumbesaran

Komplikasi kehamilan seperti
preeklampsia
 dan mereka mengambil rawatan ubat atau insulin setelah didiagnosis dengan diabetes gestasi

Masalah penyakit jantung

Masalah
jangkitan kelamin
 seperti herpes dan HIV

Masalah berkaitan dengan plasenta seperti
abruptio placenta
atau
placenta praevia

Masalah prolaps tali pusat

Proses kelahiran yang berpanjangan (20 jam bagi ibu baru dan 14 jam bagi ibu yang pernah melahirkan anak)

Proses pemulihan selepas bersalin czer bergantung kepada beberapa komponen kritikal dan salah satu daripadanya adalah makanan atau pengambilan nutrisi yang optimum.

Dalam aspek pengambilan makanan pantang czer, ada makanan yang boleh diambil dan ada makanan yang perlu dielakkan.

Ibu yang baru bersalin penting untuk memahami bahawa makanan berpantang czer yang baik dapat menggalakkan proses pemulihan yang optimum.

Makanan pantang czer: Kunci utama kepada proses pemulihan selepas bersalin

Pada suatu ketika dahulu, sejurus selepas pembedahan caesarean, ibu hanya dibenarkan mengambil air kosong sehinggalah mereka kentut.

Perkara ini dianggap penting kerana kentut merupakan tanda bahawa
usus
 si ibu berada dalam keadaan baik dan boleh memproses makanan yang berbentuk pepejal.

Menurut kajian wanita yang mengambil makanan dalam tempoh 8 jam selepas pembedahan kebiasaannya kurang memerlukan ubat tahan sakit.

Adakah ini bermaksud selepas mereka sedar daripada kesan ubat bius, mereka perlu dipaksa makan?

Baca juga:

Beberapa isu perlu diambil kira sebelum anda boleh memberikan makanan kepada isteri anda yang bersalin czer. Wanita yang melalui prosedur tersebut cenderung untuk mendapat masalah berkaitan dengan
sistem penghadaman
.

Ini bermakna mereka akan berasa loya, muntah dan tidak mempunyai selera makan selepas sedar.

Sebahagian pesakit juga akan mengalami masalah kekejangan pada bahagian abdomen membuatkan pengambilan makanan menjadi sukar.

Oleh itu, prioriti yang perlu diberikan kepada wanita seumpama ini adalah untuk menggalakkan mereka
minum air
 secukupnya.

Pengambilan air yang cukup selepas bersalin czer boleh menghindarkan
masalah sembelit
. Ia juga penting bagi memastikan jumlah susu yang dihasilkan oleh ibu, cukup untuk menampung keperluan nutrisi bayi yang baru lahir.

Menu atau makanan pantang czer

Antara komponen yang baik untuk digunakan bagi melengkapi makanan berpantang czer seperti berikut:

#1. Oat sebagai menu berpantang

Jika anda ingin mengambil makanan yang mempunyai
kandungan serat
 yang tinggi, oat boleh menjadi pilihan terbaik untuk mencapai kesan fisiologikal tersebut.

Selain menghindarkan sembelit, o
at dapat membantu mengekalkan
tahap kolesterol
 anda pada kadar yang rendah. Ia dianggap sebagai makanan yang berpotensi untuk menurunkan risiko mendapat masalah berkaitan jantung.

#2. Cuba makan kunyit

Selain daripada mempunyai sifat antiradang, kunyit juga mempunyai nutrisi mikro yang lain
seperti serat
, kalium, magnesium, vitamin B dan vitamin C.

Ia boleh menggalakkan kadar penyembuhan luka yang cepat dan menghindarkan kelesuan dalam menghadapi detik awal anda sebagai ibu kepada si kecil yang baru lahir.

#3. Makan lebih banyak bijirin, antara makanan pantang czer

Nasi juga boleh diberikan. Ini kerana bijirin menjadi antara nutrisi terpenting dalam menu berpantang bersalin czer anda.

Bijirin
 lain seperti roti juga mempunyai nutrisi dan vitamin yang dapat memberikan tenaga kepada ibu seusai menjalani pembedahan caesarean.

#4. Buah-buahan dan sayur-sayuran

Menu berpantang bersalin czer perlu dilengkapi dengan buah-buahan seperti bluberi dan oren. Ia mengandungi antioksida yang tinggi dan merupakan pilihan makanan berserat yang lazat berbanding dengan hidangan oat.

Sayur-sayuran hijau seperti bayam, kangkung dan brokoli mempunyai sumber zat besi yang baik sepanjang tempoh pemulihan
selepas pembedahan czer.

#5. Bawang putih sebagai makanan pantang czer

Makanan ini boleh membantu si ibu untuk mengawal
berat badan
 selepas bersalin. Ia juga mempunyai sifat antibakteria bagi menghindarkan jangkitan pada luka selepas bersalin.

#6. Kacang badam

Kacang badam mempunyai sumber nutrisi yang pelbagai. Ia mengandungi sumber karbohidrat, protein, lemak, serat dan pelbagai jenis nutrisi mikro seperti vitamin B12 dan vitamin E.

#7. Makanan yang kaya dengan zat besi

Makanan pantang czer seperti ikan bilis, sayur-sayuran hijau dan kekacang
kaya dengan kandungan zat besi.
 Ia baik untuk mengembalikan jumlah darah yang hilang semasa bersalin.

Mereka yang mempunyai masalah kurang zat besi kebiasaannya akan mengalami simptom seperti kelesuan, pening kepala dan kepucatan.


6 Jenis Kemurungan Yang Bukan Hanya Seksa Emosi, Malah Fizikal Individu!

Tahukah anda bahawa terdapat banyak jenis jenis kemurungan yang wujud? Ia bukan sekadar anda hanya
bersedih, berduka dan berdiam diri
 di satu sudut kehidupan sahaja ya!

Untuk mendapatkan lebih banyak informasi tentang Kesihatan Mental, sila dapatkannya
di sini.

Jenis jenis kemurungan anda perlu kenal pasti

Tahukah anda, terdapat beberapa kategori kemurungan yang wujud, bergantung kepada keadaan tertentu.

Ini kerana, keadaan yang khusus boleh mencetuskan keadaan kemurungan lain atau subset bagi kondisi mental tersebut.

Berikut merupakan definisi
 apa itu kemurungan
 dan antara kategori yang boleh berlaku:

#1. Gangguan depresi utama (
major depressive disorder
)

Ia juga dikenali sebagai kemurungan klinikal.
 Ia boleh menjejaskan emosi
, kelakuan, dan juga fungsi fizikal kehidupan anda yang lain seperti selera makan dan juga kualiti tidur.

Individu yang mengalami kemurungan kategori ini seringkali hilang minat dalam aktiviti yang pernah mereka gemari, selain mempunyai masalah dalam melakukan aktiviti harian mereka.

Mereka yang mempunyai kemurungan juga kadangkala berasa bahawa hidup mereka tidak lagi bermakna.

Di Amerika Syarikat, gangguan kemurungan utama ini adalah antara
gangguan mental yang paling kerap berlaku
.

#2. Gangguan depresi berterusan (
persistent depressive disorder
)

Bagi mereka yang mengalami kemurungan utama,
 mereka mungkin akan mengalami satu episod sahaja atau mungkin juga dengan episod yang berulang.

Gangguan kemurungan berterusan atau juga disebut sebagai
dysthymia
, adalah kemurungan tahap rendah yang kronik.

Tahap keterukannya adalah lebih rendah berbanding daripada kemurungan utama.

Antara simptom-simptomnya ialah perasaan kesedihan yang mendalam,
 rasa putus asa yang berterusan
 selain kekurangan tenaga dan ketidakpastian dalam membuat keputusan.

Ia lebih
 kerap berlaku dalam kalangan wanita
 berbanding lelaki, dan separuh daripada kes-kes yang berlaku adalah kes yang dikategorikan sebagai kes yang serius.

Jenis jenis kemurungan #3. Gangguan bipolar (
bipolar disorder
)

Gangguan bipolar adalah
salah satu daripada jenis jenis kemurungan
. Di Amerika Syarikat, ia telah menjejaskan seramai 2.9 peratus daripada keseluruhan populasi di sana dalam masa setahun.

Kedua-dua lelaki dan wanita berpotensi untuk mengalaminya dengan 83% daripada keseluruhan kes-kes yang berlaku adalah kes yang dikategorikan sebagai teruk.

Gangguan ini melibatkan kewujudan
 episod mood atau emosi
 yang bertenaga. Kadangkala, ia diikuti dengan episod-episod kemurungan.

Kewujudan episod-episod inilah yang menentukan jenis gangguan bipolar manakah yang didiagnosis.

#4. Kemurungan bermusim (
seasonal depression
)

Sekiranya anda
 memiliki gangguan kemurungan utama
 dengan corak bermusim yang juga dikenali sebagai gangguan afektif bermusim, mood anda akan terjejas dengan perubahan bermusim.

Kemurungan bermusim ini biasanya dicetuskan melalui permulaan musim luruh dan berterusan sepanjang musim sejuk. Ia jarang sekali berlaku pada musim panas dan musim bunga.

Keadaan geografi dan jarak daripada khatulistiwa memainkan peranan yang signifikan bagi gangguan jenis ini.

Wanita mewakili setiap 4 daripada 5 individu yang mempunyai gangguan kemurungan bermusim.

#5. Kemurungan selepas bersalin (
postpartum depression
)

Sebanyak 80 peratus ibu baharu akan mengalami “
baby blues
” dan simptom yang berlaku termasuklah perubahan emosi, kesedihan dan keletihan.

Walau bagaimanapun, gangguan depresi ini akan hilang dalam tempoh seminggu atau dua minggu.

Jika simptom-simptom yang berlaku tersebut terus wujud lebih daripada beberapa minggu dan keparahannya meningkat naik, ia mungkin tanda berlakunya
kemurungan selepas bersalin atau
postpartum depression
.

Simptom-simptom lain termasuklah sindrom penarikan diri, kurang selera makan dan pemikiran yang negatif.

Menurut American Psychological Association atau APA, sekitar 10 hingga 15 peratus wanita di Amerika Syarikat mempunyai episod kemurungan dalam tempoh tiga bulan setelah melahirkan anak.

Jenis jenis kemurungan #6. Kemurungan psikotik (
psychotic depression
)

Apabila kemurungan utama
atau gangguan bipolar diikuti
 dengan keadaan halusinasi, khayalan atau paranoia, ia disebut sebagai gangguan kemurungan utama dengan ciri-siri psikotik.

Sekitar 25% daripada pesakit yang dimasukkan ke hospital akibat kemurungan sebenarnya mempunyai kemurungan psikotik.

Gangguan
kemurungan utama dengan ciri psikotik
 danggap sebagai kecemasan psikiatri dan memerlukan kemasukan ke wad psikiatri.


Senggama Bukan Selalunya Sedap, Jaga-Jaga Jika Zakar Selalu Sakit Semasa Bersama Isteri!

Seks sepatutnya menyeronokkan, mengasyikkan dan bebas dari kesakitan. Namun, kadangkala khabar itu lebih indah dari rupa terutamanya zakar sakit semasa seks?

Realitinya, masih ada golongan yang terseksa dan merana ketika berasmara dengan pasangan.

Setiap kali berbicara tentang hal ini, sudah pasti ramai yang akan mengaitkannya dengan golongan wanita bukan?

Pun begitu, ketahuilah bahawa ada juga golongan lelaki yang tidak boleh lari daripada masalah ini.

Terdapat sesetengah kaum Adam yang mengadu zakar sakit semasa seks bersama isteri tercinta lebih-lebih lagi ketika penetrasi. Kenapa?

Jom sama-sama kita ikuti artikel ini dengan lebih mendalam lagi untuk mengetahui jawapannya!

Zakar sakit semasa seks, apa sebabnya?

Mungkin ada yang percaya bahawa keadaan ini adalah normal dan biasa berlaku semasa bersenggama dengan pasangan.

Ya, rasa sedikit nyeri, ngilu atau pedih pada zakar ketika ia dimasukkan ke dalam faraj adalah normal.

Namun, ia tidaklah sehingga mengakibatkan zakar sakit semasa seks hingga rasa tidak selesa yang keterlaluan.

Ada beberapa sebab zakar sakit semasa seks berlangsung termasuklah:

#1. Penyakit jangkitan kelamin

Antara sebab utama yang sangat jelas perkara ini terjadi adalah penyakit jangkitan kelamin atau lebih dikenali sebagai
sexually transmitted diseases (STD)
.

Seks yang tidak selamat boleh meningkatkan risiko jangkitan penyakit herpes, sifilis, chlamydia, gonorrhea dan macam-macam lagi masalah pada zakar lelaki.

Penyakit seperti ini akan menyebabkan alat kemaluan lelaki timbul bengkak, bisul atau nanah.

Inilah sebabnya anda berasa sakit setiap kali cuba memasukkan ia ke dalam faraj pasangan.

Sekiranya anda mengesyaki diri anda terdedah kepada masalah ini, segera dapatkan rawatan sebelum terlambat ya?

#2. Reaksi alahan

Wujudkah keadaan di mana zakar itu alah terhadap faraj? Jika difikirkan memang tidak logik!

Namun, inilah hakikatnya. Ada lelaki yang mempunyai masalah alahan terhadap cecair faraj yang keluar tatkala projek asmara giat dijalankan.

Reaksi kepada alahan tersebut akan mengakibatkan rasa sakit pada zakar.

Selain itu,
ada juga lelaki yang mempunyai masalah alahan terhadap kondom
 atau sebarang alat kontrasepsi yang digunakan terutamanya jika ia diperbuat dari getah lateks.

Ini juga boleh menimbulkan reaksi alahan.

Jadi, sila dapatkan bantuan dan rawatan profesional jika anda mempunyai alahan seperti ini.

#3. Phimosis

Pernah terdengar atau terbaca mengenai kondisi ini?

Phimosis adalah kondisi yang mengakibatkan zakar tidak dapat menarik kulit kulup ketika mengalami ereksi.

Ia berisiko tinggi berlaku sekiranya lelaki itu tidak berkhatan.

#4. Kelainan pada zakar

Sebarang kelainan yang berlaku pada zakar juga boleh mengakibatkan rasa sakit semasa beraksi di ranjang bersama pasangan.

Kondisi seperti Hypospadias boleh berlaku dan mengakibatkan lubang air kencing berada pada tempat yang tidak sepatutnya.

Penetrasi yang terlalu dalam dan ganas tentu sahaja akan mengakibatkan rasa sakit ini.

Selain itu, wujud juga beberapa kondisi lain seperti Zoon’s balanitis, erosive lichen planus, lichen sclerosis atau kanser zakar yang juga boleh mengakibatkan zakar sakit semasa seks.

Oleh itu, segera berjumpa doktor sekiranya anda perasan alat kemaluan anda mempunyai kelainan berbanding biasa.

#5. Ereksi zakar yang terlalu lama

Priapism adalah satu kondisi yang boleh menyebabkan zakar lelaki mengalami
ereksi dalam tempoh yang sangat lama
.

Walaupun tanpa rangsangan seksual, lelaki yang mempunyai kondisi ini dikatakan boleh mengalami ereksi sekitar 4 ke 5 jam tanpa henti.

Sekiranya tidak dirawat segera, sudah tentu ia akan mengakibatkan rasa sakit yang teramat terutamanya ketika melakukan hubungan seks bersama pasangan.

#6. Tahap sensitif zakar yang tinggi

Zakar boleh menjadi sangat sensitif terutamanya ketika baru sahaja mencapai orgasma dan ejakulasi.

Jika kalian masih ingin meneruskan seks walaupun selepas terkeluar air mani, sudah tentu sahaja anda akan berasa sakit.

Ini bermakna anda perlu mengehadkan aktiviti seksual bersama pasangan di ranjang.

Mungkin sekali sahaja klimaks sudah mencukupi?
Atau carilah sesuatu yang lain selain penetrasi untuk merangsang nafsu seks kalian
.

#7.
Peyronie’s disease

Akhir sekali, ada satu kondisi yang biasa terjadi kepada lelaki berusia 50 tahun ke atas dan mengakibatkan zakar menjadi sedikit bengkok ketika mengalami ereksi.

Tanpa ragu, sudah tentu kondisi ini akan menyebabkan rasa sakit yang keterlaluan ketika berada di dalam faraj.

Jadi, sila segera berjumpa doktor untuk menyelesaikan masalah ini.

Kondisi ini boleh dirawat dengan ubatan, suntikan atau pembedahan untuk membuang plak serta meluruskan kembali zakar yang bengkok.


Kesan Gigitan Lipan Boleh Bawa Maut? Ini 7 Langkah Penting Untuk Rawat Di Rumah!

Lipan, serangga yang
nampak sangat menggelikan lagi mengerikan
. Ditambah pula dengan kesan gigitan lipan yang dipercayai boleh bawa maut, ia tidak boleh dibiarkan dan mesti dirawat dengan kadar segera untuk elak perkara buruk berlaku. Bagaimana?

Untuk mendapatkan lebih banyak informasi berkenaan Habit Sihat, anda boleh klik
di sini
.

Lipan, antara arthropod yang berbahaya?

Lipan atau kelabang adalah antara haiwan dari keluarga arthropod yang berbahaya serupa seperti labah-labah dan kala jengking.
Gigitannya dipercayai boleh bawa banyak implikasi buruk
.

Sebenarnya, ia bukan merupakan haiwan yang agresif dan gemar menyerang manusia namun jika rasa terancam, lipan mungkin akan menggigit dan merembes racunnya kepada individu.

Kebiasaannya, haiwan dengan bilangan kaki banyak dan ukuran 3 ke 20 sentimeter (cm) ini akan tinggal di tempat yang gelap serta lembap seperti di dapur, tandas, stor, saluran air atau halaman rumah namun masih boleh kekal hidup di lokasi lain.

Seperti mana yang diuar-uarkan,
tanda kesan gigitan lipan
 bakal mendatangkan rasa sakit teruk selain
mengakibatkan pelbagai implikasi buruk
 terhadap kesihatan individu termasuk kematian.

“Racun milik haiwan kelabang ini mampu
 melumpuhkan lantas menewaskan mangsa
 yang 15 kali ganda lebih besar daripada saiz mereka termasuk juga manusia,” jelas Pakar Bisa dan Toksin, Shilong Yang.

Apa kesan gigitan lipan kepada manusia?

Untuk pengetahuan anda semua, ada satu hipotesis yang boleh menggambarkan situasi ini iaitu; semakin besar saiz ukuran kelabang, semakin teruk kesan gigitan itu dan ia memang benar.

Kesan gigitan haiwan berbisa itu
 terbahagi kepada dua yakni ringan dan teruk
. Ikuti penjelasan di bawah:

Akibat gigitan lipan yang ringan

Rasa sakit di kawasan gigitan

Kulit rasa gatal

Kulit jadi merah

Kulit jadi bengkak

Timbul ruam teruk

Pendarahan yang boleh dihentikan

Kesakitan akibat kesan gigitan lipan ini dipercayai hampir sama dengan sengatan lebah. Gejala di atas tadi akan berlanjutan selama beberapa jam atau hari yang boleh sembuh secara sendiri.

Akibat gigitan lipan yang teruk

Demam teruk

Peluh sejuk

Mual-mual

Muntah-muntah

Degupan jantung laju

Anafilaksis

Dalam kes akibat gigitan binatang berbisa ini yang paling teruk, maut mungkin menanti. Disebabkan itu, jangan biarkan dan segera berjumpa doktor untuk dapatkan rawatan serta ubatan yang penting.

Bagaimana cara untuk rawat di rumah?

Bayangkan situasi di mana anda digigit kelabang ketika keseorangan di rumah dan tiada siapa yang boleh bantu. Tenang, anda masih boleh cuba rawat ia secara sendiri dengan langkah betul.

Cuma, anda juga perlu tahu bahawa langkah berikut ini hanya boleh dibuat untuk
meredakan gejala dan menyembuhkan luka sahaja
. Perhatian klinikal daripada doktor masih perlu jika ia kronik.

Sekiranya tiada siapa membantu, berikut ini adalah langkah penting untuk dibuat jika digigit lipan:

Bersihkan luka gigitan lipan dengan air yang mengalir dan sabun untuk menghindar risiko infeksi di kawasan terbabit.

Rendamkan luka gigitan kelabang di dalam air hangat untuk mengeluarkan sisa racun.

Kompreskan luka gigitan kelabang dengan air batu untuk mengurangkan rasa sakit.

Sapu ubat tahan gatal dan bengkak yang mengandungi hidrokortison.

Ambil ubat tahan sakit yang biasa seperti paracetamol atau ibuprofen.

Jika timbul reaksi alergi yang berterusan
, ubat antihistamin atau epinefrin mungkin perlu.

Dapatkan perhatian klinikal daripada doktor jika ia masih tidak sembuh.

Bagaimana cara doktor rawat di klinik?

Meskipun kami kata anda boleh rawat kesan gigitan lipan ini di rumah secara sendiri, namun wujud juga risiko di mana ia tidak berjaya. Selain salah cara, individu juga mungkin tidak tahu jika kelabang yang menggigit itu
 punya bisa dan toksin yang amat berbahaya
.

Jadi, ikhtiar yang paling bijak dan tepat untuk dibuat adalah dengan dibawa ke doktor. Sekiranya anda sempat, cuba rakam gambar atau bawa bangkai lipan yang menggigit anda itu sekali.

Selepas mengenalpasti spesies dan
 jenis bisa atau toksin yang dimiliki haiwan itu
, maka doktor akan dapat menentukan apa jenis rawatan, ubatan atau antidot terbaik buat mangsa gigitan.

Ikhtiar ini adalah sangat penting bagi mengelakkan individu daripada terkena
reaksi alergi serius seperti anafilaksis
 yang mungkin boleh bawa maut apabila dibiarkan atau komplikasi lain.

Konklusinya, kesan gigitan lipan itu
 memang sangat berbahaya kepada haiwan lain serta manusia
. Apa yang anda boleh buat adalah elak, cegah, hapus dan jauhi diri daripada bertemu haiwan ini!


Betulkah GANJA Bagus Untuk Kesuburan Lelaki? Kajian Ini Beri Jawapan Mudah!

Terdapat satu ura-ura yang diutarakan di laman media iaitu manfaat ambil ganja akan dapat
meningkatkan kesuburan lelaki
. Adakah ia merupakan fakta atau mitos?

Persoalan ini amat sukar untuk ditafsirkan dan ditentukan kesahihannya. Jom ikuti artikel ini untuk mengetahui dengan lebih mendalam lagi!

Untuk mendapatkan lebih banyak informasi tentang Kesihatan Lelaki, anda boleh klik
di sini
.

Apakah yang dimaksudkan dengan benda ini?

Ganja berasal daripada sejenis pohon
 yang bernama ‘
cannabis sativa
’ atau ‘
hemp’
. Ia merupakan sejenis dadah yang paling kerap disalahgunakan termasuklah di negara kita, Malaysia.

Meskipun fungsi utamanya adalah untuk tujuan perubatan, ia juga seringkali disalahgunakan untuk tujuan relaksasi dan memberi si pengguna perasaan yang seronok.

Antara contoh kegunaan sebenar ganja adalah mengurangkan sakit yang dihadapi oleh individu selain menjadi rawatan paliatif bagi mereka yang menghidap
kanser di peringkat akhir hayat
.

Ganja merupakan
dadah yang paling popular
 dan pelbagai nama digunakan oleh penagihnya seperti ‘
marijuana’, ‘pot’, ‘weed’, ‘dope’, ‘hashish’
atau
 ‘hash’
untuk mengaburi pihak berkuasa
.

Manfaat ambil ganja untuk kesuburan lelaki?

Saintis di Amerika Syarikat telah membuat kesimpulan bahawa terdapat kaitan antara manfaat ambil ganja dengan kesuburan lelaki.

Menurut kenyataan yang dikeluarkan oleh Bloomberg, ada kajian yang dapat menyokong perkaitan tersebut.

Kajian itu dilakukan terhadap 600 lelaki yang mengunjungi klinik kesuburan untuk membuat pemeriksaan dan hasilnya, lelaki yang mengambil ganja
mempunyai kiraan sperma yang lebih tinggi
 berbanding lelaki yang tidak pernah mengambilnya.

Kajian ini merupakan kajian yang terbaharu dan telah melibatkan 1,143 sampel air mani yang diambil dari sejumlah 662 lelaki dalam lingkungan tahun 2000 sehingga 2017.

Daripada jumlah berkenaan, 55 peratus
mengaku pernah mengambil ganja
 dan 11 peratus lagi masih lagi mengambilnya. Baki 44 peratus lagi pula mengaku pernah menyalahgunakan dadah untuk tujuan yang lain.

Kajian ini mempunyai dapatan yang sangat berbeza dengan kajian sebelumnya yang menyimpulkan bahawa ganja akan
menjejaskan kesihatan reproduktif lelaki
 yang mengambilnya.

Menurut analisis kajian itu melalui sampel air mani lelaki-lelaki tersebut, lelaki yang pernah mengambil ganja mempunyai kepadatan sperma sebanyak 62.7 juta sel per mililiter manakala lelaki yang tidak pernah mengambil ganja 45.5 juta sel per mililiter.

Hasil kajian ini menunjukkan lelaki yang pernah mengambil ganja mempunyai
tahap kesuburan yang lebih tinggi
 berbanding lelaki yang tidak pernah mengambil ganja.

Ganja bagus atau tidak sebenarnya?

Hakikatnya, ganja
merupakan bahan yang diharamkan
 di negara kita Malaysia. Bahan ini juga sebenarnya mendatangkan kesan sampingannya yang tersendiri kepada penagihnya seperti:

Ketagihan

Masalah paru-paru

Daya ingatan merosot

Mulut menjadi kering

Kepala menjadi pening

Selera makan meningkat

Hilang motivasi diri

Kemurungan dan keresahan

Meskipun kajian yang telah dilakukan menunjukkan bahawa manfaat ambil ganja itu mungkin dapat meningkatkan kesuburan lelaki, kita perlu peka dengan kesan sampingannya terhadap tubuh badan serta akur pada undang-undang negara yang tidak membenarkan
sebarang penyalahgunaan ganja
.

Sebaiknya, berjumpalah dengan pakar perubatan untuk mendapatkan khidmat rawatan atau nasihat yang sebetulnya!


4 Penyakit Bahaya Jika Selalu Rasa Sakit Perut Bawah Pusat, Wanita WAJIB 'Alert'!

Pernahkah anda mengalami sakit bawah perut? Keadaan seperti ini biasanya menyebabkan sensasi seperti kekejangan, sakit berterusan, atau mungkin juga rasa sakit yang tajam seolah-olah menusuk.

Kadangkala, keadaan ini juga mungkin berlaku bersama-sama
keputihan dalam kalangan wanita.

Walaupun keputihan merupakan cara vagina membersihkan keadaannya dan menyeimbangkan nilai pH, tetapi ia boleh menjadi sesuatu yang lain jika keadaan yang berlaku tersebut adalah tidak normal.

Keputihan yang tidak normal biasanya disebabkan oleh jangkitan di dalam tubuh yang boleh dilihat melalui bau busuk, lendir yang pekat dan memiliki warna yang tidak normal seperti warna kekuningan atau kehijauan.

Untuk mendapatkan lebih banyak info tentang Kesihatan Wanita, sila dapatkannya
di sini.

4 sebab mengapa sakit bawah perut terjadi

Untuk mengetahui keadaan yang anda alami dengan lebih jelas, berikut merupakan antara jenis masalah kesihatan yang dirasai jika anda sakit bahagian bawah perut.

Punca sakit bawah perut bahagian bawah tengah:

#1. Penyakit keradangan pelvis

Penyakit keradangan pelvis atau
pelvic inflammatory diseases
 adalah satu jangkitan pada bahagian organ pembiakan wanita.

Pelvis terletak di perut bahagian bawah yang berdekatan dengan tiub falopio, induk telur, serviks dan rahim.

Penyakit ini boleh disebabkan oleh beberapa jenis bakteria yang juga
menyebabkan penyakit gonorea
 dan klamidia.

Bakteria pertama kalinya akan memasuki tubuh melalui vagina. Kemudiannya, bakteria berpindah ke organ pelvis dan akhirnya menyebabkan jangkitan.

Keadaan ini sebenarnya sangat berbahaya serta boleh menyebabkan keradangan kronik dan menjejaskan kesuburan.

Selain daripada rasa sakit bawah perut dan juga
keputihan dengan bau yang menjengkelkan
, anda juga biasanya akan demam, sakit ketika melakukan seks, sakit sewaktu membuang air kecil, pendarahan yang tidak teratur dan rasa keletihan yang melampau.

Jika hal ini berlaku, segeralah berjumpa dengan doktor bagi mendapatkan pemeriksaan.

#2. Sakit bawah perut – Kanser serviks

Kanser serviks adalah termasuk dalam jenis kanser yang sangat berbahaya dan menjadi salah satu penyebab kematian wanita yang cukup tinggi.

Serviks adalah bahagian silinder berongga yang menghubungkan antara vagina ke bahagian rahim.

Kanser serviks ini berlaku disebabkan oleh
virus
Human Papillomavirus
 atau HPV
 yang berjangkit melalui hubungan seksual.

Biasanya
virus
HPV-16 dan HPV-18 adalah yang paling banyak menjadi penyebab kepada berlakunya kanser serviks ini.

Selain daripada sakit bahagian bawah perut dan juga keputihan, seseorang wanita yang mengalami kanser serviks juga akan mengalami pendarahan yang tidak normal yang keluar dari vagina.

Sebagai contoh, mengalami pendarahan ketika bukan
tempoh haid
, waktu haid yang lebih lama dan mungkin juga pendarahan setelah atau semasa melakukan hubungan seksual.

Walau bagaimanapun, perkara ini dapat dicegah jika aktif melakukan pemeriksaan pap smear.

#3. Uretritis (salah satu jenis dalam jangkitan saluran kencing-UTI)

Untuk pengetahuan anda, uretritis adalah keadaan di mana uretra atau pundi yang membawa air kencing dari pundi kencing ke luar tubuh mengalami keradangan lalu menyebabkan iritasi.

Keadaan ini juga boleh berlaku sama ada dalam kalangan lelaki mahupun wanita.

Uretritis biasanya akan menyebabkan rasa sakit sewaktu anda membuang air kecil atau semasa keinginan untuk kencing itu muncul.
Secara umumnya, uretritis adalah disebabkan oleh bakteria.

 Golongan lelaki yang mengalami uretritis akan mengalami pelbagai simptom seperti sensasi rasa terbakar sewaktu membuang air kecil, rasa gatal di hujung zakar, terdapat darah pada air mani atau air kencing dan
keluarnya lendir dari zakar.

Bagi wanita pula, simptom yang dialami adalah seperti kerap ke tandas, rasa sakit semasa membuang air kecil, iritasi yang berlaku pada bukaan uretra dan keluarnya lendir atau cecair yang tidak normal dari vagina.

#4. Hamil luar rahim

Hamil luar rahim atau kehamilan ektopik adalah keadaan di mana sel telur melekat di tempat lain selain daripada rahim
.

Pada kebiasannya, sel telur akan melekat pada tiub falopio.

Tetapi, dalam beberapa kes, kehamilan yang berlaku juga boleh terjadi di kawasan rongga perut atau serviks.

Berdasarkan data yang dikeluarkan oleh American Academy of Family Physicians (AAFP), kehamilan ektopik berlaku dalam 1 daripada 50 kehamilan di dunia.

Pelbagai gejala atau simptom perlu diambil perhatian jika mengalami masalah atau keadaan ini. Antara simptomnya adalah:

Rasa sakit bawah perut kanan menusuk, pelvis, bahu dan juga leher

Terdapat
pendarahan pada bahagian vagina

Pening kepala sehingga menyebabkan pengsan

Tekanan yang kuat pada bahagian dubur

Jika anda mengalami sesuatu yang luar daripada kebiasaan, terutama sakit bahagian bawah perut berserta simptom-simptom lain, jangan berlengah lagi dan berjumpalah dengan doktor.

Anda mungkin tidak begitu pasti dengan apa yang sedang anda alami, oleh itu pemeriksaan awal oleh doktor dapat mengelakkan keadaan yang dialami daripada menjadi lebih buruk atau parah.


Pertolongan Cemas untuk Reaksi Alahan

Sistem imun anda menghasilkan antibodi untuk melawan bahan-bahan asing supaya anda tidak akan sakit. Kadangkala sistem imun anda akan mengenal pasti bahan asing sebagai berbahaya walaupun sebenarnya tidak. Apabila ini berlaku, ia dipanggil reaksi alahan. Ketahui beberapa tip pertolongan cemas dalam menghadapi reaksi alahan untuk membantu anda menyelamatkan nyawa anda dan orang di sekeliling anda.

Reaksi alahan ini boleh berlalu disebabkan sebarang makanan, ubat, atau faktor persekitaran.

Bilakah anda memerlukan pertolongan cemas?

Anda perlu memberikan pertolongan cemas kepada pesakit jika mereka pernah mengalami reaksi alahan yang teruk pada masa lalu atau mempunyai simptom-simptom berikut:

Kesukaran bernafas atau nafas berdehit
(wheezing)

Suara serak atau masalah bercakap

Rasa tegang pada tekak atau rasa seperti saluran pernafasan ditutup

Bibir, lidah, atau tekak yang bengkak

Denyutan jantung atau nadi laju

Mual, sakit perut, atau muntah

Kehilangan kesedaran

Kegelisahan atau pening

Simptom lain reaksi alahan yang teruk (
anafilaksis
).

Sekiranya anda mengalami alahan yang teruk, anda perlu menyimpan dua kit suntikan epinefrin dengan anda pada setiap masa dan pastikannya sentiasa tersedia.

Sesetengah maklumat yang perlu diberi perhatian mengenai anafilaksis

Reaksi alahan yang paling serius boleh menyebabkan anafilaksis. Reaksi ini boleh berlaku beberapa minit selepas pendedahan kepada alergen dan jika tidak dirawat, boleh mengakibatkan kehilangan kesedaran, jantung terhenti dan kesusahan bernafas.

Tanda-tandanya termasuklah:

Reaksi kulit seperti geligata, gatal-gatal, atau kulit pucat

Pening kepala, pitam atau pengsan

Muka bengkak

Nafas berdehit atau Masalah pernafasan,

Loya

Nadi lemah dan laju

Apa yang perlu anda lakukan jika anda bersam seseorang yang mengalami anafilaksis?

Hubungi nombor telefon kecemasan dengan segera.

Suntik dengan segera pada tanda pertama anafilaksis. Suntikan tidak boleh mencederakan mereka jika mereka sebenarnya tidak mengalami anafilaksis tetapi boleh menyelamatkan nyawa mereka. Jika pesakit tersebut mempunyai pelan tindakan anafilaksis dari doktor tentang cara menyuntik epinefrin dan langkah-langkah kecemasan lain, ikut pelan tersebut.

Cuba pastikan pesakit bertenang.

Bantu pesakit berbaring.

Naikkan kaki mereka kira-kira 12 inci dan selimutkan badan mereka.

Jika mereka muntah atau mengalami pendarahan, anda perlu mengiringkan mereka.

Pastikan pakaian mereka longgar supaya mereka boleh bernafas.

Lebih cepat pesakit mendapat suntikan epinefrin mereka, lebih baik. Anda harus mengelakkan memberi ubat oral, minuman atau mengangkat kepala mereka, terutama jika mereka mengalami masalah pernafasan.

CPR untuk anafilaksis

Jika pesakit tersebut tidak bernafas, batuk, atau bergerak, anda mungkin perlu melakukan CPR. Ini boleh dilakukan walaupun tanpa latihan CPR yang formal. CPR melibatkan melakukan tekanan dada, sekitar 100 kali per minit sehingga bantuan tiba. Sebaiknya anda mengambil bahagian dalam kelas latihan CPR jika ahli keluarga anda mempunyai sebarang simptom tindak balas alahan.

Sekiranya anda dapat mengawal pendedahan kepada alergen, risiko mengalami reaksi alahan akan berkurangan. Pastikan rakan sekerja dan kawan anda tahu tentang alahan anda dan di mana anda menyimpan suntikan epinefrin anda. Anda juga harus mengajar rakan anda bagaimana untuk merawat reaksi alahan, yang dapat membantu menyelamatkan nyawa.


Sakit Kepala Jenis Sinus, Adakah Ia Sama @ Lain Dengan Jenis Yang Biasa?

Apa yang dimaksudkan dengan sakit kepala sinus? Adakah sama dengan masalah sakit kepala yang lain?

Untuk mendapatkan lebih banyak info tentang Sistem Saraf & Otak, sila dapatkannya
di sini.

Definisi

Apa itu sakit kepala sinus?

Sakit kepala sinus adalah sakit kepala yang boleh dirasai seperti jangkitan
di dalam sinus
(sinusitis).

Anda boleh merasai tekanan di sekeliling mata, pipi dan dahi anda. Kepala anda mungkin juga akan berdenyut.

Walau bagaimanapun, ramai orang yang menganggap bahawa mereka mempunyai sakit kepala disebabkan oleh sinusitis termasuk individu yang didiagnosis dengan keadaan ini,
 sebenarnya mengalami migrain atau sakit kepala tegang
.

Apa risiko sakit kepala sinus?

Ia adalah jenis sakit kepala yang jarang berlaku dan ia disebabkan oleh radang sinus (sinusitis).

 Sila berbincang dengan doktor anda untuk maklumat lanjut.

Simptom

Apa simptom sakit kepala sinus?

Simptom-simptom biasa ialah:

Sakit, tekanan, dan rasa penuh di dalam pipi, kening atau dahi anda

Sakit bertambah teruk jika anda bengkok ke hadapan atau baring

Hidung tersumbat

Letih

Rasa
sakit pada gigi
atas anda

Mungkin terdapat beberapa simptom yang tidak disenaraikan di atas.

Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Anda harus hubungi doktor anda jika anda mempunyai sebarang masalah berikut:

Simptom sakit kepala anda
 berlaku lebih daripada 15 hari dalam sebulan
 atau kerap memerlukan ubat tahan sakit tanpa preskripsi

Anda mengalami sakit kepala yang teruk, dan
ubat tahan sakit
 tanpa preskripsi tidak membantu

Anda tidak hadir ke sekolah atau kerja kerana kerap sakit kepala atau sakit kepala tersebut menganggu kehidupan harian anda

Punca

Apa punca pening kepala sinus?

Sakit kepala sinus biasanya dikaitkan dengan migrain atau
 jenis sakit kepala yang lain
.

Sakit kepala sinus dikaitkan dengan sakit dan tekanan di dalam muka dan sinus dan boleh menyebabkan simptom-simptom nasal.

Kebanyakan sakit kepala ini tidak disebabkan oleh jangkitan sinus dan tidak seharusnya
dirawat dengan antibiotik.

Faktor risiko

Apakah yang meningkatkan risiko saya kepada pening kepala jenis ini?

Terdapat banyak faktor risiko bagi sakit kepala sinus, seperti:

Sejarah
sakit kepala migrain
 sebelum ini

Sejarah keluarga yang mempunyai migrain atau sakit kepala

Perubahan hormon yang berkait dengan sakit kepala

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit pening kepala sinus ini didiagnosis?

Punca sakit kepala boleh jadi sukar untuk dikenal pasti.

Doktor akan bertanya mengenai sakit kepala anda dan melakukan pemeriksaan fizikal.

Doktor anda akan melakukan ujian gambar bagi bantu menentukan punca sakit kepala anda.

Pengimbas CT. Pengimbas CT menggunakan komputer untuk menghasilkan gambar keratan rentas otak dan kepala (termasuk sinus anda) dengan menggabungkan gambar daripada unit x-ray yang berputar di sekeliling badan anda

Pengimej resonans magnetik (MRI). Dengan MRI, lapangan magnetik dan gelombang radio digunakan bagi menghasilkan gambar keratan rentas struktur di
dalam otak
 anda

Bagaimana pesakit sakit kepala jenis ini dirawat?

Kebanyakan orang yang menganggap mereka mempunyai sinusitis sebenarnya
mengalami migrain atau pening kepala jenis tegang
.

Baca juga:

Migrain
 dan sakit kepala kronik atau berulang boleh dirawat dengan ubat preskripsi.

Ia sama ada diambil setiap hari bagi mengurangkan atau menghalang sakit kepala atau diambil semasa sakit kepala bermula bagi mengelakkan daripada sakit kepala bertambah teruk.

Bagi merawat sakit kepala jenis ini, doktor anda akan menyarankan:

Pelega kesakitan tanpa preskripsi
. Migrain dan jenis sakit kepala yang lain boleh dirawat dengan ubat tanpa preskripsi, seperti acetaminophen (Tylenol, lain-lain), naproxen sodium (Aleve) dan ibuprofen (Advil, Motrin IB)

Ramai orang yang mengalami serangan migrain menggunakan triptan bagi melegakan kesakitan. Triptan berfungsi dengan menggalakkan pengecilan saluran darah dan menyekat laluan kesakitan di dalam otak. Ubat-ubat termasuk sumatriptan (Imitrex), rizatriptan (Maxalt), almotriptan (Axert), naratriptan (Amerge), zolmitriptan (Zomig), frovatriptan (Frova) dan eletriptan (Relpax). Sesetengah triptan boleh didapati dalam bentuk penyembur hidung dan suntikan, selain daripada tablet. Kombinasi tablet tunggal sumatriptan dan naproxen sodium (Treximet) telah terbukti lebih berkesan dalam melegakan simptom migrain berbanding satu jenis ubat sahaja

Kombinasi ubat ergotamine dan kafein (Migergot, Cafergot) kurang berkesan daripada triptan. Ergot dilihat paling berkesan bagi individu yang mengalami kesakitan yang lebih daripada 72 jam. Ergotamine boleh menyebabkan
mual dan muntah
 yang berkait dengan migrain anda bertambah teruk dan kesan sampingan lain, dan ia juga boleh menyebabkan sakit kepala akibat terlebih guna ubat. Dihydroergotamine (D.H.E. 45, Migranal) adalah derivatif ergot yang lebih berkesan dan mempunyai kesan sampingan yang kurang daripada ergotamine. Ubat ini boleh didapati sebagai penyembur hidung dan dalam bentuk suntikan. Ubat ini boleh menyebabkan kesan sampingan yang kurang daripada ergotamine dan kurang cenderung untuk menyebabkan sakit kepala akibat guna ubat berlebihan

Ubat antimuntah.
Oleh sebab migrain sering berlaku dengan mual
, dengan atau tanpa muntah, ubat untuk muntah sesuai dan biasanya digabung dengan ubat lain. Ubat yang selalu dipreskripsi ialah chlorpromazine, metoclopramide (Reglan) atau prochlorperazine (Compro)

Glukokortikoid (dexamethasone). Glukokortikoid boleh digunakan bersama ubat yang lain bagi meningkatkan kelegaan sakit. Oleh sebab terdapat risiko ketoksikan steroid, glukokortikoid tidak boleh digunakan dengan kerap

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani sakit kepala sinus?

Berikut merupakan perubahan gaya hidup dan kaedah rawatan sampingan yang mungkin membantu anda mengatasi sakit kepala sinus:

Elakkan pencetus sakit kepala
. Jika terdapat makanan atau bau tertentu yang dilihat dapat mencetus sakit kepala anda sebelum ini, elak semua ini. Doktor akan menyarankan anda untuk mengurangkan pengambilan kafein serta alkohol dan elakkan tembakau. Umumnya, amalkan rutin harian dengan pola tidur dan makanan yang sekata. Selain itu, cuba untuk
mengawal stress

Selalu bersenam. Selalu melakukan senaman aerobik boleh mengurangkan tekanan dan dapat bantu menghalang sakit kepala. Jika doktor anda bersetuju, pilih mana-mana senaman aerobik yang anda suka, termasuk berjalan, berenang, dan berbasikal. Walau bagaimanapun, panaskan badan perlahan-lahan kerana senaman secara tiba-tiba, kuat boleh menyebabkan sakit kepala.
Obesiti juga dianggap boleh menjadi faktor
 kepada sakit kepala, dan kerap bersenam boleh membantu anda mengekalkan berat badan yang sihat atau hilang berat badan

Kurangkan kesan estrogen. Jika anda seorang wanita yang mengalami sakit kepala dan estrogen dilihat boleh mencetus atau menjadikan sakit kepala anda bertambah teruk, anda mungkin mahu mengelak atau mengurangkan ubat yang
mengandungi estrogen
. Ubat ini termasuk
pil pencegah kehamilan
 dan terapi penganti hormon. Sila berbincang dengan doktor anda mengenai alternatif atau dos yang sesuai untuk anda

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ini 7 Sebab Parents Patut Elak Beri Biskut Baby Pada Si Manja, #4 Paling BAHAYA!

Apabila bayi sudah boleh mengambil makanan pejal, pastinya anda terfikir untuk memberikan mereka biskut
baby
6 bulan
.
 Ia tampak seperti snek sihat kerana lembut dan mudah larut dalam susu, betul tak?

Tetapi adakah biskut ini benar-benar baik untuk si manja? Baca artikel ini untuk mengetahui jawapannya.

Untuk mendapatkan lebih banyak info tentang Keibubapaan, sila dapatkannya
di sini.

Boleh ke berikan si manja biskut
?

Rasa biskut memang sedap. Malah pada masa kini, biskut ditawarkan dalam pelbagai jenis perisa, warna dan tekstur. Ia boleh dijadikan snek ketika minum petang atau sebagai kudapan ketika berasa lapar.

Namun, ia hanyalah sesuai kepada individu dewasa. Ini kerana biskut bukanlah pengganti yang sihat kepada makanan sebenar untuk si kecil. Bahkan ia sebenarnya tidak baik untuk bayi dan kanak-kanak.

7 sebab mengapa ibu ayah perlu elak berikan biskut
baby
6 bulan

Kenapa biskut tidak baik untuk bayi dan anak kecil? Ini penjelasannya:

1. Mengandungi tepung gandum ditapis

Komponen utama biskut adalah tepung gandum halus atau ditapis yang tidak mengandungi nutrisi. Ia mengambil masa lama untuk dihadam, menyukarkan
sistem pencernaan
 walaupun kepada individu dewasa.

Secara amnya, sistem pencernaan dan usus bayi masih belum matang dan perlukan lebih banyak masa untuk mencerna tepung gandum ditapis ini.

2. Biskut
baby
6 bulan mengandungi lemak trans

Lemak trans
 adalah sejenis lemak yang digunakan dalam makanan diproses untuk mengekalkan bentuk, rasa dan konsistensinya.

Pun begitu, ia bukan sahaja tidak bernutrien tetapi turut boleh mengakibatkan masalah kesihatan serius.

Lemak ini boleh menjadi punca ketidakseimbangan paras kolesterol baik dan buruk dalam tubuh. Ia diketahui menyebabkan masalah penglihatan, gangguan saraf, keadaan alahan, diabetes dan obesiti.

Banyak jenama biskut tidak menyebut mengenai lemak trans dalam produk mereka. Tetapi selalunya akan ada sejumlah kecil dalam kandungan biskut tersebut dan ini boleh menjadi masalah kepada si manja.

Baca juga:

3. Tiada khasiat pemakanan

Kebanyakan biskut di pasaran tidak mempunyai
nutrisi kepada bayi.
 Ini kerana pada asasnya biskut-biskut ini mengandungi tepung gandum ditapis, lemak tidak sihat, natrium, kalium dan pelbagai bahan sintetik berbahaya.

Biskut boleh membantu menghilangkan rasa lapar bayi, tetapi ia tidak berkhasiat. Keadaan ini juga sama seperti makanan lain, contohnya gula-gula, minuman ringan dan sebagainya.

Produk makanan ini biasanya dikenali sebagai makanan kalori kosong (
zero calorie
) kerana ia membekalkan tenaga untuk fungsi asas tubuh tetapi tidak ada nutrisi yang lain.

Bahaya biskut
baby #
4. Mengandungi bahan aditif

Produk makanan diproses turut akan mengandungi bahan tambahan yang boleh
memudaratkan bayi.

Ini kerana biskut mengandungi bahan yang boleh rosak, jadi ia memerlukan
bahan pengawet
seperti
butylated hydroxyanisole
 (BHA) dan
butylated hydroxytoluene
(BHT). Bahan kimia ini telah dikaitkan dengan peningkatan risiko kanser.

Biskut juga memerlukan agen penaik semasa proses membakar seperti
baking soda
 yang boleh menyebabkan
masalah perut
 seperti
refluks asid
 pada bayi dan kanak-kanak.

Agen pengemulsi seperti
glycerol monostearate
 turut digunakan untuk mengekalkan bahan berlemak dan air bersama dalam produk makanan. Ia dikatakan boleh mempengaruhi
bakteria usus
, sekali gus mengakibatkan masalah dengan sistem penghadaman.

Selain itu, biskut juga mempunyai agen perisa sebagai salah satu kandungan di dalamnya.

5. Punca sembelit

Biskut
baby
 6 bulan hampir tidak mempunyai
serat makanan
 di dalamnya. Ini boleh menyebabkan
sembelit teruk pada si manja
 dan membawa kepada komplikasi bahaya seperti fisur dubur, muntah,
najis berdarah
 dan sebagainya.

6. Kandungan gula tinggi

Makanan diproses seperti biskut dan soda mempunyai jumlah gula halus yang sangat tinggi dan boleh menyebabkan ketagihan ringan.

Di samping itu, gula yang sering digunakan dikenali sebagai
inverted sugar
 dan ia jauh lebih manis daripada glukosa. Ia digunakan kerana saiz kristalnya lebih kecil, membolehkan komposisi seragam.

Gula terbalik adalah higroskopik – ia boleh menahan lembapan dengan baik, menghalang biskut daripada kering apabila bersentuhan
dengan udara
, sekali gus meningkatkan jangka hayat produk.

7. Mencetuskan reaksi alahan

Biskut mengandungi
bahan alergen
 seperti gluten dan lesitin soya di dalamnya. Ia boleh menimbulkan
reaksi alahan pada bayi
.

Antara tindak balas ringan yang mungkin dialami si manja adalah seperti
ruam kulit
 atau kesan berbahaya seperti kesukaran bernafas akibat
keradangan paru-paru
.

2 pilihan biskut
baby
 untuk si manja

Walaupun biskut adalah makanan tidak lengkap bagi bayi, tetapi sekiranya anda ingin memberikan biskut kepada mereka, dicadangkan untuk mempertimbangkan alternatif yang lebih sihat, seperti:

Biskut buatan sendiri – Anda boleh membuat biskut di rumah menggunakan bahan yang sihat, seperti oat, badam, kismis dan lain-lain. Pelbagai resipi boleh anda perolehi di internet

Biskut
gandum penuh
 – Jenis biskut ini tidak mempunyai tepung gandum halus di dalamnya. Ia dapat dibeli di pasaran atau anda boleh membuatnya sendiri

Sekiranya bayi telah
mula mengambil makanan pejal
, pelbagai pilihan makanan sihat dan lazat boleh anda berikan kepadanya selain daripada biskut
baby
6 bulan, seperti
buah-buahan dan sayuran segar
.